Aritz Gorrotxategi: "Sakontasuna eta arintasuna uztartu nahi nituen. Irakurlea poeman berehala sartzea, eta hartatik maldan behera bezala jaistea" - PostData\nBatez ere konfiantza, lanean ondo ari zarelako seinalea. Lehiaketena erlatiboa da; bidalitako lanak ona behar du izan, baina unean uneko epaimahaikideen gustuak erabakigarriak dira. Zorte alderdi bat ere badute lehiaketek. Oraingoan alde izan dut, baina ez da beti horrela izaten. Bestalde, uste dut ideia oso ona dela saritutako lana hemengo argitaletxe batekin kaleratzea. Batez ere, zabalkunde handiagoa izango duelako.\nLiburu honetan hainbat gai lantzen dituzu; horietako batzuei buruz galdetuko dizut ondo iruditzen bazaizu. Adibidez, presentzia nabarmena du itsasoak. Itsasoak oro har, gure Kantauri itsasoak ere bai, eta Mediterraneoak.\nGure txikitako etxebizitzak itsasora ematen zuen. Itsaso zati txiki bat ikusten zen leihoetatik. Gros auzokoa naiz, eta itsasoaren eragina oso handia zen auzoan, nahiz eta orduan ez zuen gaur egun duen distira, Gronx ere esaten zioten auzoari. Pentsa nola aldatu diren gauzak… Nolanahi ere, nire haurtzaroarekin oso lotuta dago Kantauri itsasoa. Olatu handiak saihestea zen gure jolas kutunetako bat. Kontua da zeru hodeitsu eta euritsuak gero eta gutxiago atsegin ditudala. Ez naiz oso malenkonia zalea. Nahiago dut Mediterraneoko argia eta hango urdina. Txantxetan esan ohi dut iparraldeko baten gorputzean harrapatutako hegoaldetarra naizela.\nErotismoak ere badu bere lekua, eta maitasunak oro har.\nBiak bat dira nire buruan. Maitasun poemak idazten ditudanean haragia oso presente dago, maitasunaren ondorio bat delako. Elkarren ondoan dauden bi gorputzen konplizitatea… Askotan munduari zentzua ematen dion gauza bakarra da.\nBadira poema sozialak ere, hainbat arazo jorratzen dituztenak: migrazio berriak, gure gatazka zaharra…\nGreziako egoera hartu dut abiapuntutzat. Grezia klasikoko mitoak eta gaur egungo gertakariak erkatu ditut. Siriarren karabana luzeak… Halakoetan zailena panfletoan ez erortzea da, lirikotasunari eustea. Asmo onek bakarrik ez dute poema on bat eraikitzen. Gainera, ironia tanta batez lagundu ditut poemak, eta gustura geratu naiz emaitzarekin.\nHeriotzarentzat ere hartu duzu tokia…\nAzken urteotan ama eta arreba galdu ditut. Aita galdu nuen aspaldi. Etxean sei ginen, eta hiru baino ez gara geratzen. Beti kezkatu izan nauen gaia da, eta buelta asko eman dizkiot. Liburuaren azken atalean omenaldi bat egin nahi izan diet joan zirenei.\nHainbeste gai ukituta, zer da liburu honetan denei batasuna ematen diena?\nDoinu moduko batek zeharkatzen ditu gai eta atal guztiak, ahots poetiko batek. Edozein poema hartu, eta berehala igartzen da poeta bera dagoela guztien atzean.\nBadago agian halako heldutasun bat, bizitzan hainbat gauza ezagutu, eta talaia batetik begiratzea bezala…\nAdinean aurrera joan ahala, gauzak beste modu batera ikusten dira. Bizitza ulertzen zoaz, baldin eta horrelakorik esan badaiteke. Izan ere, ez dakit inoiz ulertzera iritsiko garen… Dena den, idazten hasi nintzenean irakurtzen nuena izaten nuen oinarri nire idatzietan. Azken lanetan, ordea, bizitakoak pisu handiagoa izan du.\nEta geratu zaizu gairen bat, landu nahi zenukeena baina denbora, espazio edo inspirazio faltaz kanpoan geratu zaizuna?\nEz zait boteprontoan ezer bururatzen. Egia da itsasoarekin batera igeriketak presentzia handia duela liburuan. Azala ere omenaldi moduko bat da. Etxean igerilariak izan gara beti. Azken urteotan ordu dezente sartu ditut igerilekuan eta itsasoan igerian. Irudi gisa, asko gustatzen zait igerilariaren bakardadea. Itsasoaren erdian dago, kostatik aldenduta, nora helduko den guztiz jakin gabe. Urrutitik ikusita mantso doala dirudi, olatuek irentsia, baina aurrera jarraitzen du, aurrera egitea posible dela frogatzeko, igerilaria bera Ariadnaren seinale bihurtuta.\nGaietatik tekniketara pasatuz, oso zaindua duzu lerroen eta ahapaldien erritmoa, oreka eta harmonia-sentsazioa ematen duena.\nHori izan da nire obsesio handiena beharbada. Aurreko liburuetako ahapaldiak luzeagoak ziren, eta prosazko pasarteak tartekatu nituen. Oraingo honetan beste zerbait nahi nuen. Sakontasuna eta arintasuna uztartu nahi nituen. Irakurlea poeman berehala sartzea, eta hartatik maldan behera bezala jaistea, baina, aldi berean, arrastoa uztea.\nPoeta gisa aurkeztu zaitugu, baina nobelak idazten hasi zinen, eta ipuin-liburuak idatzi dituzu azkenaldian? Zer ematen dizu genero bakoitzak? Zer zailtasun topatzen diozu bakoitzari?\nGenero bakoitzak bere trikimailu eta arauak dauzka. Nobelak erabat lotzen zaitu, eta ez zaitu bakean bizitzen uzten. Maratoi moduko bat da. Hala ere, sarritan pentsatzen dut: zertarako idatzi berrehun orrialdeko nobela bat ipuin batean gauza bera indar handiagoz esan badezakezu? Gero eta gehiago dut sentipen hori, baita motzean jokatzeko joera handiagoa ere, izan poemak edo izan ipuinak. Bi genero horiek muinera doaz, alferrikako luzamendu eta betelanetan ibili gabe.\nEta orain, zertan zabiltza, esaterik baldin badago?\nZirriborro pare bat daukat esku artean, baina ezer landurik ez. Editore lanetan ere buru-belarri nabil. Ipurterrea naiz, eta beti nabil zerbaitetan sartua. Hala ere, hausnarketa garaia ere badela sentitzen dut. Neure obsesioetako bat neure burua ez errepikatzea da.\namuaAritz Gorrotxategielkar argitaletxeaeuskarazko edukiakIrun Hiria sariapoesia\n← Jokin Zaitegi Sariketa – Literatura Nobel Sariak euskaratzeko beka 2019\nTxema Garcia-Viana: “Pentaedroan, hamaika istorioren bidez, gerrari buruzko hausnarketa egin nahi izan dut” →


Akabu, Aneguria, Azken Trena eta Raust! dira Banden Lehiako 9. edizioko lau finalistak | Azkue Fundazioaren Egunkaria\n2017(e)ko urriak 25\nAurtengoan ere martxan da Banden Lehia. 15 talde aurkeztu dira 9. edizio honetako lehen fasera eta jada badakigu zeintzuk diren lau finalistak.\nEstilo anitzetako banda eta kantuak izan dira lehian, rock taldeak dira gehienak, baina pop, metal eta punk alternatiboa lantzen duten taldeak ere aurkeztu dira.\nEuskal Herriko txoko ezberdinetako taldeek hartu dute parte lehiaketan. Gehienak Bizkaia eta Gipuzkoako musikariak diren arren, Nafarroako talde bat ere badago aurten, Berakoa, hain zuzen ere.\nEpaimahaia Ritxi Aizpuru (musika editore eta Baga Biga diskoetxeko arduraduna), Xabi Hoo (Enkore taldeko abeslaria), Maia Muruaga (Euskal Irratiko kazetari eta esataria) eta Aritz Gonzalezek (Last Tour International) osatzen dute.\nBilboko Aneguria, Berako Azken Trena eta Basauriko Raust! aukeratu dituzte finalerako epaimahaia osatzen dutenek. Talde finalistak hautatzeko lanetan aritu diren epaimahaikideek aurtengo maila oso altua izan dela azpimarratu dute. Hiru talde aukeratu behar izan dituzte eta zaila izan da azken erabakia hartzea. Izan ere, oso lehia estua izan da, kalitate handiko proposamenekin.\nHiru finalista horiez gain, publikoak ere izan du bozkatzeko eta iritzia emateko aukera. Galdakaoko Akabu taldea izan da puntu gehien lortu dituena Banden Lehiako web orrialdearen bitartez egindako bozkaketan, 10.612 botorekin.\nbanden lehia Banden Lehia 2017 banden lehia talde finalistak\nLaster, Banden Lehiako 9.edizioaren 4 talde finalisten izenak ezagutuko ditugu


Sosipatra - Wikipedia, entziklopedia askea.\nEfeson jaioa, bost urte zituelarik, haren aitaren lursailetan lanean hasi ziren bi gizon. Haien lanari esker inoiz baino uzta handiena lortu zuten eta, aitaren konfiantza irabazita, zera eskatu zioten: bost urtetan lursailak eta alaba haien kargu uzteko; garai horretan ezin zuen harengana hurbildu ere ez. Aitak onartu zuen eta, denbora igaro ondoren, alabarengana itzuli zuenean, neskak botere psikiko harrigarriak jaso izana zela. Antza, bost urte horietan, Kaldeako jakintzaz irakatsi omen zioten neskari. Eunapioren ustez bi gizon horiek, berez, naturaz gaindiko izakiak ziren. Sosipatra Eustakio Kapadoziakoarekin ezkondu zen eta hiru seme-alaba izan zituen, haietako bat Antonino filosofoa izango zena. Senarra hil zenean Pergamora aldatu zen eta han Sosipatrak filosofia munduan ospe handia lortu zuen.\n(Ingelesez) Emakume filosofoen inguruko informazioa.\n(Gaztelaniaz) Sosipatraren biografia.


Nafarroako Hitza | gaiak Archives - Page 15 of 19 - Nafarroako Hitza gaiak – Page 15 – Nafarroako Hitza\n03rd Aug | Aisialdia, Albisteak, gaiak, Kultura, nafarroa |\t466\nEzohiko gauak ekarriko ditu Iruñeko abuztuak: harri artekoak izanen dira, Harresietako Jaialdiari esker. Iruñeko Udalak antolatu du zikloa, hirugarrenez, Creacity proiektuaren barruan. Iruñeko, Baionako eta Hondarribiko gotorlekuei balio kulturala eta turistikoa emateko helburua duen egitasmoa da Creacity. Ziudadela izanen du agertoki nagusi, baina jaialdiak Iruñeko bertze hainbat auzotara ere eramanen ditu musika, dantza eta antzerkia, atzo hasi eta hilaren 22ra bitarte. 164.000 euroko aurrekontua du aurtengo programak. http://www.pamplonaescultura.es/eu/events/festival-de-las-murallas-2018/ helbidean dago jasota.\n“Jaialdi askotariko bat prestatu nahi izan dugu, mota guztietako publikoek izan dezaten aukera gustuko zerbait aurkitzeko”, nabarmendu du Iruñeko Udaleko Kultura zinegotzi Maider Belokik. Sail bereko zuzendari Maitena Muruzabalek erantsi du Udalak helburu hartu duela “artea karrikara eta pertsonengana hurbiltzea”. Jaialdiak, zehazki, Ziudadela, Guadalupeko gotorlekua, hiriko harresiak eta O plaza bilakatuko ditu bere agertoki. Ikuskizun guztiak doan izanen dira. “Bereziak izanen dira abuztuko ilunabar eta gauak”, berretsi dute udaleko arduradunek. Ezohiko gauak Iruñeko abuztuan.\nZiudadelan, hainbat diziplina uztartuko dituzten ikuskizunak izanen dira nagusi. Musikak, dantzak, kale antzerkiak eta zirkuak eginen dute bat. Gisa horretako proposamena aurkeztuko du, adibidez, Shakti Olaizolak: Baldin Bada izenburuko lana eskainiko du asteartean. Egun berean, Enkore musika taldea ariko da espazio horretan. Asteazkenean, berriz, Christophe Pavia artista eta Melanie Spettel dantzaria ariko dira, elkarrekin, Mysterieuses coiffures izenburuko performancean. Amer y Africa taldeak Enva eskainiko du, eta, Lazy Daisy Band taldeak, berriz, kontzertua.\nOstegunean, Dj Momek hartuko du agertokia, eta Nueveuno taldeak, berriz, zirkua eta dantza uztartuko ditu Sinergia 3.0 izenburuko lanean. Hilaren 14an, Traspediante konpainia ariko da Ziudadelan, batetik; bertzetik, Anne Etxegoien musikariak emanaldia eskainiko du. Akrobaziak egiten duten trebezia erakutsiko dute The Black Blues Brothers taldeko kideek, hilaren 15ean; biharamunean, Up Arte taldekoak izanen dira agertokian. Musika, berriz, Zenet taldeak eskainiko du.\nHilaren 18koa zonbien gaua izanen da. Hamabi eta hamazazpi urte bitarteko gazteentzat scape room berezia antolatu du udalak, zonbiak protagonista bilakatuta. Dantza bilakatuko du protagonista Maduixak, hilaren 21ean, eta, 22an, azkenik, Cirque Rouages konpainiaren ikuskizunak itxiko du jaialdia, Ziudadelan.\nGuadalupeko harresian dantza bertikala izanen da protagonista, La Glo Zirko eta La Banda konpainien eskutik. Gaur ariko dira, 21:00etatik aurrera. Hilaren 10ean, La Bandak errepikatuko du, eta Compagnia dei Folli ere ariko da. Hilaren 17an, berriz, Linea d’Aria, eta La Banda, hirugarrenez. Zaldi Zurian ere dantzak hartuko ditu txokoak, Carmen Larrazen zuzendaritzapean. O plazan, berriz, kale antzerkiaz, dantzaz eta musikaz gozatzeko aukera izanen da, bertzeak bertze, Arantxa Villanuevaren konpainiaren eta Lindy Hop taldearen eskutik.\nHarri arteko ikuskizunak ez dira Iruñeko abuztua berezi bilakatuko duten bakarrak: hilaren 21etik 26ra, Flamenco on Fire jaialdia eginen dute, bosgarrenez, izen bereko fundazioak antolatuta, Nafarroako Gobernuaren eta Iruñeko Udalaren laguntzarekin, bertzeak bertze. Kontzertuak, hitzaldiak, liburu aurkezpenak eta bertze izanen ditu Iruñeko flamenko jaialdiak. Aurten, emakumeak omendu nahi ditu. Programa www.flamencoonfire.org helbidean dago.\nBaluarteko oholtzan izanen dira, bertzeak bertze, Mayte Martin, Belen Maya eta Estrella Morente; Martin eta Maya hilaren 21ean izanen dira Iruñean; Morente, berriz, 22an. 24an, kontzertu berezi bat hartuko du agertoki horrek: Tomatito gitarra jotzaileak eskainiko du, Nafarroako Orkestra Sinfonikoarekin batera.\nEzagutu, sortu eta partekatu »\n27th Jul | Aisialdia, Albisteak, gaiak, Gizartea, Kultura, nafarroa |\t586\nZorioneko obrak!”. Lizarrako Gustavo Maeztu museoko kide Natalia Genticok erran ditu hitzok; museoan igogailua jartzeko lanak egiten ari dira, eta, ondorioz, itxi egin dute. Erakundeak ez ditu udako tailerrak bazter utzi nahi izan, halere, eta herriko San Domingo zahar etxean bilatu eta aurkitu du aterpe. Astebetez, belaunaldi ezberdinetako hogei pertsona aritu dira, zahar etxeko klaustroan, museoak antolatutako arte tailerrean. Toki horretako giro lasaiak hartu ditu sortzaileak, eta 8 eta 85 urte bitarteko egileak erabat murgildu dira sortzeko prozesuan. “Zorioneko obrak!”, berretsi du Genticok, klaustroko giro bereziak harrapatuta.\nGenticorekin batera, Fermin Alvira artista aritu da tailerreko arduradun. “Bagenuen esperientzia haurrekin, bai eta zaharrekin ere; baina, oraingoan, belaunaldi ezberdinetako pertsonak elkartu ditugu toki berean, elkarrekin lan egin dezaten, eta emaitza zoragarria izan da”, nabarmendu du.\nZahar etxeko hamar kidek osatu dute taldea, batetik; bertzetik, bost adingabek; eta hirugarrenik, berriz, Gizakia Helburu fundazioko bertze bost kidek. Astebetez bat egin dute, egunean ordu eta erdi luzez. Denbora tarte horretan, hutsean gelditu da adin muga; elkarrekin ikasi eta elkarri irakatsi diote.\n“Hagitz polita da!”, erran diote taldeko neska gazteenek Julia Lizariri, andreak egindako erretratuari so. Irribarre zabalak hartu dio aurpegia. Zahar etxea du bizitoki. Tailerra egoitzan egin izana eskertu du, eta, batez ere, kanpotik ailegatu diren parte hartzaileen bisita. “Ederki pasatzen dugu”.\nMartin da zahar etxetik kanpoko bisitari horietako bat. Gizakia Helburu fundazioaren eskutik bat egin du Gustavo Maeztu museoaren ekinaldiarekin. “Esperientzia polita da; lasai egoteko aukera ematen digu, eta ikastekoa ere bai. Haurrekin, gainera, barre anitz egiten dugu”, azaldu du.\n“Eskertzen dutela sumatzen da, eta hagitz lan interesgarriak egin dituzte. Artearen bidez anitz kontatzen dute”, erran du Alvirak, Gizakia Helburu fundaziotik iritsi diren parte hartzaileei buruz. Droga mendekotasuna duten pertsonak artatzen ditu erakunde horrek.\nTailerrak irakasleei ere eman die “anitz”, Genticok eta Alvirak aitortu dutenez. “Hagitz polita da esperientzia; taldeak hasieratik bat egin du, eta hagitz ongi moldatzen dira denak. Harreman bizia eta aberasgarria sortu da denen artean, eta horrek gu ere pozten gaitu”, azaldu du Alvirak.\nIpuinetako pertsonaiekin, collagearen teknikarekin eta erretratuarekin lan egin dute tailerreko parte hartzaileek beren lanak osatzeko. Erretratuak egiteko, aurrean dutenari so egin diote, eta ia denek erran dute gauza bera, lanean hasi bezain pronto: “Hagitz zaila da!”. Ez dute etsi, halere. Nork bere burua margotu behar izan du, halaber. Genticoren eta Alviraren laguntzarekin, betiere.\nGizakia Helburu fundazioan boluntario ari den Camila Rizzo ere erabat murgildu da tailerreko prozesu sortzailean, eta zalantzarik gabe hartu ditu eskuan arkatza eta margoak. Italiatik etorri da Nafarroara, gizarte langile gisa trebatzen jarraitzeko. Argi du tailerrak on egin diela fundaziotik parte hartu duten kideei.\nAbuztuan izanen dute bertze hainbatek parte hartzeko aukera, tailerra berriz eginen baitute Gustavo Maeztu museoko kideek. “Lehendabiziko hau izugarri ongi atera da, eta errepikatu nahi dugu, argi eta garbi”, nabarmendu du Genticok.\nSan Domingo zahar etxeko klaustroa erakusketa toki ere bilakatu da, tailerrak iraun bitartean, lanak amaituta denak batera erakutsi baitituzte, artistek hamaiketakoa hartu bitartean. Zahar etxeko zuzendari Maite Eskostegi Goñik ere baliatu du aukera lanei so egiteko. “Kontent” da tailerra egiteko izan duten aukerarekin. “Talde zoragarria sortu da; bat egin dute lehen unetik, eta hori zoragarria da. Guk ez dugu gizartetik at gelditu nahi. Bertze herritarrekin bat egin nahi dugu”.\nZahar etxeko kideek atzean dituzten esperientziak, bizipenak eta ezagutzak nabarmendu ditu Eskostegi Goñik, eta horiek guztiak tailerreko bertze parte hartzaileekin partekatzeko aukera izatea eskertu du. “Gustavo Maeztu museoarekin harreman estua dugu, sintonia handia, eta elkarlan hori hagitz aberasgarria da”, erran du zuzendariak. Margo, paper, arkatz eta pintura artean eman dituzte hainbat egun zahar etxean, eta abuztuko tailerra hasteko zain dira jada.\n27th Jul | Albisteak, gaiak, Gizartea, Ingurunea, nafarroa |\t604\nEz dadila atera; geltokian gera dadila abiadura handiko trena. Horixe dute helburu AHT Gelditu taldeko kideek, eta, hori lortzeko, proiektu horren aurka egiteko, Martzilla eta Altsasu arteko bizikleta martxa bat jarri dute abian. Atzo hasi, eta igandean amaituko da.\nAHTaren inguruko egungo egoeraren ondorioz hartu dute azpiegitura horren aurka direnek protesta egiteko erabakia. “Garai garrantzitsua da oraingoa; duela hiru urtera arte, proiektua geldirik egon da; orain, berriz, lanak berehala hasteko mehatxua dugu aurrean”, azaldu dute Nafarroako AHT Gelditu taldeko kideek.\nEzagutarazi dutenez, azken aldian bi desjabetze prozesu jarri dituzte martxan: bat, Tafallan eta Erriberrin; bertzeak, berriz, Erriberriko lurrez gain, Alesbes, Azkoien, Faltzes eta Martzilla herrietakoak ere ukituko ditu. Bizikleta martxak, hain zuzen, herriok izanen ditu protagonista, gertatzen ari diren desjabetzeak salatzeko, bertzeak bertze.\nBizikleta martxak Sustrai Erakuntza fundazioaren babesa jaso du. Hain zuzen ere, talde horretako kide Pablo Lorentek nabarmendu eta salatu du egungo Nafarroako Gobernuak AHTari bultzada eman diola: “Azken hiru urteotan, UPNk zortzi urtean egin zuena baino anitzez ere gehiago egin du EAJk AHTaren alde”. Batetik, Geroa Baik AHTaren aldeko apustua egin izana jarri du Lorentek mahai gainean; bertzetik, berriz, gobernua babesten duten gainerako hiru taldeek “deus” egin ez izana, Geroa Baik AHTari emandako bultzada hori hutsean uzteko.\nHitzaldi bat eskainiz eginen du bat Sustrai Erakuntzak egunotan egiten ari diren bizikleta martxarekin. Gaur izanen da, 15:00etan, Biurrunen, herriko elkartean. Fundazioko Xabier Zubialdek hartuko du hitza Prestazio handiko trena eta energia izenburuko saioan.\nGaur, Tafallatik Iruñera\nAtzoko lehen etapan, AHTaren aurkako bizikleta martxak Martzilla eta Tafalla arteko bidea egin zuen. Gaur, Tafalla eta Iruñe artekoa eginen du. Gaurko ibilbidea 46 kilometrokoa da, eta hiriburuko Maravillas gaztetxea izanen du helmuga.\nBihar, parte hartzaileak Iruñetik Irurtzunera joanen dira, 43 kilometroko bidean. Igandeko etapak, azkenak, kilometro kopuru bera izanen du: txirrindulariek Irurtzun eta Altsasu arteko bidea eginen dute. 09:30ean hasiko da igandeko etapa, eta 18:00etan eginen dute protesta bukatzeko ekinaldia, Altsasun.\n“Herritarrei esan nahi diegu karrikara atera behar dugula AHTaren aurka protesta egiteko; orain, inoiz baino gehiago”, berretsi dute AHT Gelditu taldeko kideek. Batetik, agerian utzi dute lanak hasteko arriskua, baina, bertzetik, nabarmendu dute egun “inoiz baino zilegitasun gutxiago” duela abiadura handiko trenaren proiektuak.\nIzan ere, Europako kontu auzitegiak berriki erran du, txosten baten bidez, Europako AHT lineak ez direla “eraginkorrak”, eta “kostuei eta onurei buruzko azterketarik gabe” egiten dituztela. Lorentek ere nabarmendu du zer errealitate uzten duen txosten horrek mahai gainean: “AHTarekin aurrera jarraitzeko inolako argudiorik ez dute”, erran du.\nAHT Gelditu taldeko kideek ere argi dute kontu auzitegiak agerian utzi dituen datuak aintzat hartzekoak direla. Gainera, AHTaren inguruko “ustelkeria” salatu dute. “Barcenasen paperetan ageri diren hainbat enpresari esleitu dizkiete Nafarroako lanak”, azaldu dute.\nBizikleta martxaren antolatzaileek uste dute AHTaren proiektuak gero eta babes txikiagoa duela gizartean ere. Nabarmendu dute azken urteotan hainbat talde sortu direla Nafarroan bertze tren eredu baten alde, bertzeak bertze Tafallan eta inguruko herrietan, bai eta Sakanan ere. AHT Gelditu plataformako kideek “sarea” osatzen jarraitu nahi dute taldeokin, eta horretarako ere baliatu nahi dute bizikleta martxa.\nSustrai Erakuntza fundaziotik ere tren publiko eta sozialaren alde egin dute lan azken urtean. Lorentek apustu hori berretsi du, eta Nafarroako Gobernuko kideak bat egitera deitu ditu. Bizikleta martxaren helburua ere hori da, AHTa baztertzeko eta bertzelako tren eredu bat bultzatzeko lan egitea. Atzotik, bidean dira bizikletak; igandean iritsiko dira Altsasura. Han eskatuko dute AHTa ez dadila geltokitik atera.\nAntzerkiaren hiriburu »\n20th Jul | Albisteak, gaiak, Kultura, nafarroa |\t473\nIaz hasitako bidetik eginen du aurrera Erriberriko Antzerki Jaialdiak. Gaur hasiko da, eta, abuztuaren 4ra bitarte, herria kulturaren hiriburu bilakatuko du. Luis Jimenezek hartu zuen iaz jaialdiko zuzendaritza artistikoaren ardura, eta aurten ere haren esku egon da programa osatzeko lana. Jimenezek “zabaldu” egin nahi izan du eskaintza, hain zuzen ere, eta nazioarteko proposamenei egin die so. Antzerki klasikoaren oinarria galdu gabe, oholtza gaineko garai eta molde guztiak hartu nahi izan ditu kontuan, “nazioarteko erreferentziazko antzerki jaialdi” bilakatzeko.\n“Izan dadila antzerkiaren besta handia”, erran du Luis Jimenezek, gaur hasiko den Erriberriko Antzerki Jaialdiari buruz. Zehaztu du batez ere publikoa izan duela kontuan programazioa osatzerakoan. Abiapuntu horretatik, “gogoeta kritikoa” jo du helburu nagusitzat. Azken urteotan gora egin du Erriberrira jo duen ikusleen kopuruak. 2016an, 3.200 sarrera saldu zituzten; iaz, berriz, 4.500.\nNafarroako Gobernuko Kultura zuzendari nagusi Dori Lopez Juriok, berriz, Erriberriko jaialdiak herrialdeko kulturaren sektorearentzat duen garrantzia nabarmendu du ekinaldia hasi aurretik. “Sektore horren alde egin du apustu gobernuak, argi eta garbi, jaialdi honen bidez”, erran du.\nTestu poetikoak izenburuko atalerako, hain zuzen ere, Nafarroako lau antzezlan hautatu dituzte, datozen egunotan Erriberrin aurkezteko: Como las cenizas por el fuego, Iralei Teatro konpainiarena; Polvo serán… mas polvo enamorado, La Nave taldearena; Tres tristes tigresas, Atikusena, eta, azkenik, Montse Zabalza eta Peio Otanoren La trovairitz Beatriz de día. Ziklotik at, bosgarren testu nafar bat aukeratu dute antolatzaileek, gainera: Bandada de amores en Rock y Versos, En Rumbo Teatro konpainiarena. Musika eta poesia uztartzen ditu lan horrek.\nKultura departamentuak nabarmendu du Erriberriko Antzerki Jaialdiaren bidez bertze “apustu” bat egin nahi izan duela: irisgarritasunarekin duen konpromisoaren aldekoa, alegia. Ondorioz, Cava espazioko funtzio guztietan lau toki gordeko dituzte mugitzeko gaitasuna mugatua duten pertsonentzat. Nafarroako Ezintasunen bat duten Pertsonen Ordezkarien Batzordearekin adostu dute, gainera, sarrerak merkeago eskuratu ahal izanen dituztela, taldean joanez gero. Entzumen arazoak dituztenentzat, berriz, bukle magnetikoa baliatuko dute soinua anplifikatzeko, uztailaren 29an Comedia Aquilana obra eskainiko dutenean, Cava espazioan bertan.\nZurro, aurtengo gonbidatua\nErriberriko Antzerki Jaialdiak gonbidatu berezi bat izanen du aurten: Sevillako (Espainia) Antzerki Eskolako Alfonso Zurro zuzendari artistikoa. Cava espazioan bi lan eskainiko ditu Zurrok: Luces de Bohemia eta Hamlet.\nJaialdiko egitarau nagusian, bertzeak bertze, Mexikoko Los Colochos konpainiak parte hartuko du, Mendoza izenburuko obrarekin. Argentinako Indigo Producciones taldeak, berriz, La Fiesta del Viejo eskainiko du jaialdian.\nThomas Jolly zuzendari frantziarra La Piccola Familia konpainiarekin ariko da Erriberrin. Arlequin poli par l’amour izeneko obra eskainiko du. Madrilgo Venezia Teatro konpainiak Moliereren Tartufo, el impostor aurkeztuko du. Nao d’Amores konpainiak, berriz, Espainiako Antzerki Klasikoko Konpainiarekin prestatutako Comedia Aquilana ekarriko du Erriberrira.\nLaurentzi Producciones taldeak El hermano de Sancho eskainiko du, oholtza gainean, eta Jose Padilla zuzendariak, berriz, Gris/Mar aurkeztuko du. Egitarau nagusia ixteko, antolatzaileek dantza ikuskizun bat hautatu dute: Sara Caleroren Fandango Street, alegia.\nIzanen da bertzerik, halere, Kultura departamentuak prestatutako jaialdian: karrikako antzerkia, dantza eta clown ikuskizun bat, bertzeak bertze. Erriberriko jaialdiak, gainera, Tafallan antolatutako ekinaldiak izanen ditu bere programaren osagarri, azken urteotan bezala.\nZehazki, hiru antzerki eskolak ikasketa amaierako lanak aurkeztuko dituzte herri horretako kulturgunean. Tartean izanen dira Nafarroako Antzerki Eskolako ikasleak. Angelica Lidellen Eché mi corazón a freír en la sartén lana aurkeztuko dute. Nafarrekin batera izanen dira Tafallan Sevillako (Espainia) eta Bordeleko (Okzitania) antzerki eskoletako kideak.\nIkusleek izanen dute zer aukeratu, beraz, egunotan, oholtza handi bilakatutako Erriberrin. Kulturak herri horrekin hitzordua du urtero; aurten, hemeretzigarrenez.\n13th Jul | Albisteak, gaiak, Gizartea, nafarroa |\t431\nIzan dadila espazio atsegin bat, tratamenduak eta gaixotasunak tarte batez ahazteko aukera emanen duena”. Horixe hartu du helburu Nafarroako Ospitale Guneko Humanizazio Batzordeak, Bideko Ama Ospitaleko laugarren solairuan atondu duen g…\n13th Jul | Albisteak, gaiak, Gizartea, nafarroa |\t459\n06th Jul | Albisteak, gaiak, Gizartea, nafarroa |\t580\n06th Jul | Aisialdia, Albisteak, gaiak, Gizartea, Ingurunea, nafarroa |\t504\n22nd Jun | Albisteak, gaiak, Gizartea, nafarroa |\t564\n22nd Jun | Albisteak, Euskara, gaiak, Gizartea, nafarroa |\t652


Balantzea - Bizkaiko Hitza\n2020, abenduak 18 Bizkaia, Iritzia 173\nKostatuta harrapatu dut azken pertsonaia. Joder, edo ekosistema alu honetan gero eta jende interesgarri gutxiago dago, edo ni zaharregia naiz tranpero ibiltzeko. Joan naiz erredakziora pertsonaiaren larrua saltzera, eta ez didate, ba, esan ehiza kobratu nahi badut, urteko balantzea ere egin behar dudala, urte bukaerako ale berezi baterako…\nTranperoa naiz, ez tertulianoa. Pikutara balantzea, ez nago hausnarketak egiteko. Bi asteko zorra daukat pentsioan, eta, gaur kitatzen ez badut, kalera botako nau ugazabak. Nahi badute, beste pertsonaia bat ekarriko diet. Bestela, doazela pikutara.\nEz daukat astirik tranpa berriak ipintzen hasteko, beraz, topiko ergeletara joko dut zuzenean. Jantoki sozial batera joango naiz, krisiak gogorren zigortutako jendeagana eta bla, bla, bla… Jendea txolindu egiten da Gabonetan istorio melengekin; badakizue, Dickens, hator hator mutil etxera, eta maratoi solidarioak.\nEguerdia da, eta jantokia gainezka. Primeran. Bestalde, amorrua. Joder, barruan odol tanta bakar bat geratzen zaigun bitartean, norberak bilatu behar du ahora zer eraman, eta ez beste inoren zopa babuaren eskean joan. Horrela ikusten dut nik, pentsa nitaz nahi duzuena.\nHasi naiz, ba, galdezka, eta erantzun zakarrak baino ez ditut jaso. Sartzeko nire aferetan, pikutara joateko. Ostia, otzanak ziruditen, sena galtzen ari naiz ala zer arraio. Dirua premia gorriaz behar dudala pentsatzeak ere ez dit lagundu, tiroa egiteko pultsu barea behar da eta.\nOtsoa artaldean bezala sartu naiz, zabuka, baldar, eta ,konturatu orduko, bakarrik nengoen jantokian, ehiza guztia alde eginda. Komunera joan naiz etsita. Neure burua ikusi dut ispiluan, aspaldiko partez. Zahartu naiz, arraio, ez nau harritzen ehizarik egin ez izanak.\nIrten eta andre bat hurbildu zait, jantokian boluntario dabilen sasimoja horietako bat, eta mesedez plater bero bat hartu gabe ez joateko. Bereak eta bost esatera nindoan, baina mahaigaineko porrusalda beroaren lurrunak ahoa itxi dit. Ogian bustita hartu dut, tutik esan gabe. Ondoren, solomoa xerra. Eta sagar bat. Beste bat eskaini dit biderako. Ez diot ezetz esan.\nJende hori gauean ere etorriko al den galdetu diot. “Ze jende?”, berak. “Eskale horiek”, nik. Ea afaltzera ere badatozen. Bazkariak baino ez omen dituztela eskaintzen, esan dit berak, ea zergatik galdetzen nuen. Ez nuen azalpenak ematen hasteko gogorik, eta ez diot erantzun.\nKalera irten naiz, jantokiaren inguruan alproja horietakoren bat harrapatzekotan. Ez da nire eguna. Ez dakit zenbat denbora eman dudan inguruotan zelatan, baina leher eginda banku batean eseri naizenerako jada gaua zen. Euria ere hasi da. Ez naiz mugitu. Haserre nago. Eskale alfer puta horiek, lanik egin nahi ez, eta, gainera, zutabe ziztrin batean ere agertzeko ezgauza. Kabroiak.\nItzal bat sentitu dut ondoan. Gora begira eta eguerdiko andrea zen, lehengo irribarre lelo berdinarekin. Gauean hotza egingo duela, eta ez dakit nongo aterpera joateko. Txartela sartu dit poltsikoan. Oraingoan ez naiz mutu geratu. Biraoka hasi natzaio, eta izututa alde egin du. Besterik ez nuen behar.\nPentsiorako bidean jarri naiz. Euria bortzitu egin da. Orduan gogoratu naiz gaur kazarik gabe noala eta ez didatela gelan sartzen utziko. Akaso amore eman eta urteko balantze babu hura egin beharko nuke, kobratu ahal izateko, baina, joder, zertaz hitz egingo dut, ba. Poltsikotik andreak utzitako txartela hartu dut. Ez dago urrun. Gau bategatik, aguantatu ahal izango dut jendilajea. Alfer alaenak.


Aniztasunetik ahaldunduz eta eraldatuz | Gizartea | Berria\nAniztasunetik ahaldunduz eta eraldatuz\nJone Goirigolzarri Garaizar - Deustuko Unibertsitateko irakaslea\nEuskaraldia ez da orain arte antolatzen eta parte hartzen ohituta egon garen euskararen aldeko beste ekimen bat. Euskaraldia ariketa soziala da, 11 egunez eta Euskal Herri osoan euskara jakin edo ulertzen dugunok elkarrekin euskaraz aritzeko gonbita eta erronka jartzen diguna. Euskaraldiak paradigma aldaketa bat dakar, euskararen alde egotetik euskararen alde egitea eskatzen baitigu. Hizkuntza ohiturak astindu eta eguneroko harremanetan euskara gehiago erabiltzeko desafioa dugu Euskaraldia.\nAzken hilabete eta asteotan Euskaraldiaren inguruan sumatu dugun giroak arrakasta usaina zekarren. Eta parte hartze datuek ere arrakastaren lehen zantzuak ekarri dituzte: 196.000 pertsonak eman dugu izena. Halaber, datuok, pozaz gainera, zenbait kezka ere sortzen hasi dira. Izena eman dutenen artean ahobizi dira 145.000 pertsona, eta belarriprest 51.000. Antolatzaileek pareko datuak aurreikusten zituzten bi rolentzat, eta desoreka horrek zalantza eta galdera ugari sortu ditu. Rolak ondo ulertu ote dira? Jendeak eutsiko ote dio aukeratutako rolaren jokamoldeari? Lortuko ote dugu zenbait aurreiritzi eta inertzia gainditu eta hizkuntza ohiturak eraldatzen hastea? Zilegi dira galdera horiek.\nEuskaraldian parte hartzeko hautua jende askok eta askotarikoak egin du: Iparraldekoek eta Hegoaldekoek; gazteek, helduek eta adinekoek; emakume eta gizonek; herri euskaldunetakoek zein erdara nagusi den herrietakoek; etxean zein etxetik euskaldundutakoek; euskara aspaldi ikasi zutenek, ikasten dihardutenek eta erdi ahaztua dutenek; norberaren euskararekin ziur sentitzen direnek eta ez direnek; egunerokoan darabiltenek zein beren bizitzan hitz egiteko aukerarik izan ez edo hala sumatzen dutenek. Partaideen motibazio, itxaropen eta nahiak ere ezberdinak dira: batzuek aldaketa sakonak nahi dituzte, eta beste batzuek, aldaketa txikiak; euskaraz bizi nahi dute batzuek, eta beste batzuek, euskaraz ere bai. Bizitzako une ezberdinean heldu zaie parte hartzaileei Euskaraldia.\nAniztasuna balio gisa planteatu da hasieratik, eta aniztasun handia ikusi dugu parte-hartzailean artean. Orain, hirugarren pauso bat eman, eta eskuzabal jokatzea dagokigu. Garrantzitsuena ez da jendeak rolak egoki ulertu dituen, baizik rolok nola interpretatu dituen, bataren ala bestearen aldeko hautua zergatik egin duen, eta zelan interpelatu dituen rol horrek eguneroko praktika linguistikoan. Musikariek sarri esaten dute abestiak helburu eta esanahi batekin konposatzen dituztela, baina kantuek gero beren bidea egiten dutela. Euskaraldiarekin ere gauza berbera gertatuko delakoan nago; are gehiago, gertatu behar delakoan nago.\nEuskaraldiak azken urteetan hausnarketa soziolinguistikoetan egositako hainbat ideia hezurmamitu ditu: hizkuntza berdintasuna, euskararen ulermena aktibo linguistiko bilakatzea, ahalduntzea, lehenengo hitza beti euskaraz egitea, euskarari eustea, elkarrizketa elebidunen erabilera... Ideia horiek zenbait sektoretan normalizatuta dauden arren, teorian behinik behin, berriak eta apurtzaileak izan daitezke beste batzuentzat. Izan ere, orain arte orokortuak egon diren hainbat aurreiritzirekin talka egiten dute.\nAzken hilabeteotan Deustuko Unibertsitateko eta Begoñako Andra Mari Irakasleen Unibertsitate Eskolako hainbat ikasle hiztun berrirekin eta etxeko euskaldunekin mudantza prozesuen eta hizkuntza aktibazioaren inguruko ikerketa parte hartzaile bat bideratu dugu. Ikerketaren helburuetako bat izan da unibertsitateko testuinguruan hizkuntza aktibazio eta mudantzan eragiten duten faktoreak identifikatzea. Horretarako, besteak beste, ikasleek eurek aukeratu eta diseinatutako esperimentuak egin dituzte, hizkuntza-mudantza egoerak simulatuz. Deigarria egin zaigu esperimentuetan gazteek izan duten zailtasuna, hamaika aurreiritzi eta beldur tartean —ingurukoek zer pentsatuko, aurrean dutena deseroso sentiaraztea ekidin nahia...—, eta esperimentuak diseinatzean planteatu dituzten erronken neurri txikia —esaterako, euskal hiztunak diren klasekideekin lehen hitzak euskaraz partekatzea, nahiz eta gaztelaniaz jarraitu gero—. Aldi berean, harritu gaitu erronka txikien lorpenak sortu dien pozak. Egia da gazteek erronka linguistiko horiek Euskaraldiaren babesik gabe egin dituztela; baina egia da, era berean, Euskaraldian parte hartzen ari diren askok ere ez dutela inguruan ahobizi eta belarriprest franko, eta ikasleek bizi izandako bertigo sentsazioaren parekoa izango dutela.\nSinistuta nago Euskaraldiak gure hizkuntzaren biziberritze prozesuan aurrerapauso kualitatibo eta kuantitatiboak emateko osagai egokiak ematen dizkigula: hizkuntza ohiturak aldatzen hasteko, hausnarketa soziolinguistikoa abiatzeko, hizkuntza bizikidetzaren gaineko paradigma parekideago bat gizarteratzen hasteko, komunitate linguistikoa hazi, ikusarazi eta indarberritzeko... Halaber, badut kezka hipermilitantziatik egindako irakurketak ez duen larregizko indarra hartuko. Esaterako, ekimenaren diseinuan, ahobizi izateko, euskara ulertzen duten guztiekin eskatu dugu euskaraz mintzatzeko konpromisoa, eta hala ez izatekotan belarriprest rola hautatzeko deia egin da. Egia da ahobiziak eta belarriprestak, biak, jo ditugula funtsezkotzat, baina ez ote diogu belarriprestari ahobiziaren akuilu lana indartsuegi atxiki eta bere balizko rol aktiboa, ahobiziaren rola, bigarren planoan utzi? Ariketaren ebaluazioan ere larregizko kuantifikaziora jotzeko arriskua izan dezakegu, arreta hizkuntza ohituren aldaketaren neurrian jarriz.\nEuskaraldiaren indar eraldatzailea euskararen alde egotetik euskararen alde egitera igarotzean dago, baina esango nuke igarotze horretan garrantzitsuena partaideek ekimenari aurkitu dizkioten esanahietan eta izan dituzten bizipenetan dagoela. Ariketaren gakoa euskaraz (ere) bizi nahi duen komunitatean eragin duen eraldaketa nahi eta ilusioan dago. Ulertu, mantendu eta elikatu ditzagun nahi eta ilusio horiek.\nEntzutea, esaten hasteko lehen pauso


Zailtasun asko jolasteko, Junior Errend Neskak (78-56) – Ostadar SKT\n1. FASEA 1º JARDUNALDIA 2021 / MARTXOA / 20\nJUNIOR ERRENDIMENDUA NESKAK ALDIRI KIROLDEGIA (URRETXU)\nLARUNBATA 12:15 GOIERRI UZ BALEIKE – OSTADAR S.K.T -A-\nBerriro ere irtixi dira partiduak jolasteko uneak, denbora dexente igaro da azkenekotik. Kasualitatez talde berdinarekin hasi gera jolasten beraien etxean. Une paregabea galdutako partidua berreskuperatzeko (Aurreko partiduan 19 puntugatik galdu genuen Goierri Uz Baleike taldearen aurka)\nBaloia gora eta lehenengo laurdenari hasiera eman genion. Hasieran bi taldeak ezarri nahi zuten beraien nortasuna zelaian eta saskiraketa berdinekin hasi ziren. Nahiz eta Ostadar S.K.T -A- taldeak ez zuen asmatzen bere jaurtiketetan eta zaila egiten hari zitzaion eroso egotea zelaian. Goierri Uz Baleike taldea aldiz markagailua gero eta zabalagoa egiten hari zen, eta triple bati esker lasarteko neskek ez zuten ain alderdi haundia ikusi. Lehenengo laurdenaren amaieran 14-9, 5 puntu behera.\nBigarren laurdena orekatzen hasi zen Ostadar S.K.T -A-, baina puntu batera jartzera lortu zutenean, etxeko taldeak 19-2ko partzial bat lortu zuen. Abantaia horrekin Goierri Uz Baleike taldea oso eroso sentitzen zen, Lasarteko neskak ideia gabe geratzen hari ziren. Deskansura 43-23. Laurden honentan Goierriko neskak 29 puntu sartzeko gai izan ziren.\nBigarren zatian defentsako ajusteak planteatu ziren eta intentsitatea erasoan sakonagoa izateko asmoarekin, hasiera oso ona izan zuten Ostadar S.K.T -A- taldeak. Laurdena bereganatuz aurrera jarraitzeko pauso haundi bat eman zuten, baina azken minutuan 5 puntu jarraian sartzeko gai izan zen Goierri Uz Baleike eta bi taldeen artean 10 puntuko diferentzia zegoen. Azken laurdena faltan 58-48 markagailuan.\nAzken laurdenean ez zuen eragin berdina egin egindako defentsak, eta etxeko taldea ondo ibili zen 3ko marratik. Nahiz eta azken esfortzu bat egin garaipena lortzeko eta markagailua gero eta emaitza murriztuago izateko saiatu, ez ziren gai izan. Azken momentuan 22 puntuko alderdiagatik galdu zen. Goierri Uz Baleike 78-56 Ostadar S.K.T -A-.\nHelburu garrantzitsu bat genuen, jolastu genuen partiduari irudi berri bat ematea. Argi dago denbora dexente daramagula entrenamendu orokorrak egin gabe, eta hortaz aparte aste bukaeretan partiduak jolastu gabe. Baina ez dago aitzakiarik, hobeagoak izan behar dugu nahi baldin badugu emaitza hobeagoak lortu. Beraiek ondo aritu dira eta min asko egin digute kanpoko jaurtiketak sartzen, gu hobeto sentitzen ginen unean zelaian. Hurrengo astean partidu berri bat. GoOstadar!\nTiros Libres: 26/9 Faltak: Goierri 24 / 15 Ostadar SKT Emaitza: 78-56\nLehenengo Laurdena (1) 14-9 Bigarren Laurdena (2) 29-14\nHirugarren Laurdena (3) 15-25 Laugarren Laurdena (4) 20-8\nHasierako Bostekoa: Lide Hidalgo (0), Aroa Marin (6), Claudia Perez (9),Paula Cebria (14) eta Ainara Lopez (6)\nNahia Astiazaran (5), Nahia Carrillo (3), Sandra Rojo (0), Maialen Paris (2), Marta Rojo (12) eta Lur Landaberea (-)\nHurrengo astean Easo Ibaeta Basket Plagamania taldearen aurkako itzordua daukagu, partidua Lasarte-Orian izango da, Martxoaren 27an, Maialen Chourraut kiroldegian eguerdiko 12:30. Junior Errendimenduko neskak, etxeko partidu bakarra izango du lehenengo buelta honetan.


Irekia Eusko Jaurlaritza - Gobierno Vasco :: EB Kolonbian bake-prozesua finkatzeko elkarlanean oinarritzen den sendotze-proiektua sustatzen ari da, LKS, ALECOP, Agirre Lehendakaria Center eta Eusko Jaurlaritzarekin batera\nEB Kolonbian bake-prozesua finkatzeko…\nJonan_3.jpg Iturria: Irekia\nJonan_2.jpg Iturria: Irekia\njonan_1.jpg Iturria: Irekia\nEuskal ordezkaritza batek, gaur, Kolonbian ekimen hori aurkezteko nazioarteko ekitaldian parte hartu du\nProiektuak betearazteko 30 hileko epea du, eta 9,5 milioi euro ditu; horietatik, Europar Batasunak 7,5 milioi finantzatzen ditu\nEuropar Batasunak proiektu bat finantzatuko du, non, LKS Next eta ALECOP (MONDRAGON korporazioa), Agirre Lehendakaria Center (ALC) eta Eusko Jaurlaritzarekin batera, Kolonbian kooperatiben sarea bultzatu eta sendotzea sustatzen baitu, herrialdean bake-prozesua finkatzen laguntzeko bideratzaile gisa. Euskal kooperatiba-esperientzia zabala eta euskal gizarteak azken hamarkadetan bizi izandako gizarte-, ekonomia- eta kultura-eraldaketa baloratu da, Kolonbian egingo den izaera horretako lehen nazioarteko proiektu handia agintzeko orduan. EBk finantzatuko du, 7,5 milioi euroan, eta 30 hileko betearazpen-epea izango du.\nProiektu hori La Habanan (Kuba) sinatutako bake-akordioaren emaitzetako bat da; bertan, Kolonbiako Gobernuak eta FARC‐EPko borrokalari ohiek eratutako partaidetza-espazioa sortu zen. Espazio horretan gizarteratzeko eta laneratzeko politika berria diseinatzea aurreikusten zen, eta Europar Batasunak babesa ematea erabaki zuen, Bakerako Europako Funtsaren bidez.\nProiektu hau eta eta Ebren apostua ECOMUN eta bere oinarriko kooperatibak sendotzera eta gizarte-berrikuntzako proiektu pilotua garatzera bideratzen da. Proiektuaren helburu nagusia lankidetzako proiektu produktiboak sustatzea da, eta, horrela, FARCeko borrokalari ohiak eta gatazkaren ondorioz zigortuenak izan diren zonak gizarteratu eta laneratzeko eta gizartean eta lanean integratzeko bide ematea eta hori hala dela bermatzea.\nAGINDUA, 2015eko azaroaren 19koa, Herri Administrazio eta Justiziako sailburuarena, zeinarekin, batetik, onartu egiten baita «Fundación Agirre Lehendakaria Fundazioa»ren estatutuetako 5. artikuluaren (helbidea) aldaketa, eta, bestetik, inskribatu egiten baita…


Mesozoiko - Vikidia\nLurra, Triasikoaren bukaeran, zatitzen hasi zen: Laurasia iparraldean eta Gondwana hegoaldean.\nMesozoikoa Lurraren historiaren barruko garai geologiko bat da. Gutxi gorabehera, 185 milioi urte iraun zituen, duela 245 milioi urte hasi eta orain dela 65 milioi urtera arte. Hiru aldi nagusitan banatzen da aro mesozoikoa, zaharrenetik berrienera: triasikoa, jurasikoa eta kretazeoa\nMesozoikoan, aurreko aroetan baino bizidun gehiago egon ziren. Ammoniteak eta belemiteak garatu ziren, baina batez ere, narrastiak garatu ziren. Horregatik, askotan mesozoikoari narrastien aroa deitzen zaio.\nGarai honetan, jatorrizko superkontinentea, Pangea izenekoa, zatikatzen hasi zen, Afrika bereiziz lehendabizi eta, gero, Euramerika. Bizitza izugarri ugaldu zen Lurrean. Dinosauroen garaia da, baina baita ugaztunak eta hegaztiak agertu ziren garaia. Lehen landare loredunak ere agertu ziren.\nOrrialdearen azken aldaketa: 12 urtarrila 2019, 23:35.


Badauzkagu «terroristak» | Iritzia | Berria\nAskok uste genuen baino beranduago iritsi da, baina aukera handia zegoen gertatzeko. Aspaldi zeuden seinalatuta estatuaren behatzarekin, etengabekoa zelako kriminalizazio politikoa eta mediatikoa, haien aurka zer edo zer egin beharko zela eskatzen zuten ahotsek gero eta ozenago hitz egiten zuten eta gero eta bozgorailu indartsuagoak erabiltzen zituzten, eta duda bakarra noiz iritsiko zen jakitea zen. Asteon etorri da: CDRen aurkako operazio juridiko-poliziala (Errepublikaren defentsarako batzordeak).\nEuskal Agenda deritzanaren eskuliburua segitu dute CDRen kasuan ere. Lehendabizi, beroketa sozialaren ariketa operazioaren jomuga izango dena kriminalizatzeko, aurre epaiketa soziopolitikoa, kolpea jasoko dutenek ondo merezia daukaten ideia gizartean txertatzeko ahalegina. Bi dira fase horretan lan egiten duten eragileak; alde batetik, politikari batzuen etengabeko adierazpen kriminalizatzaileak, eta, bestetik, komunikabide batzuen ustezko kazetaritza ikerketak, oinarrian Poliziaren filtrazio hutsak direnak. Horrela egin dute hamarkadetan Euskal Herrian, eta ia batere aldaketarik gabe aplikatu dute orain Katalunian.\n«Talde terrorista» bat egotea beharrezkoa dute estatu egiturek haien estrategia sozialki irensgarriagoa egiteko. Ez badago, sortu egiten da. Horixe egin dute aste honetan CDRekin, «talde terrorista» bat sortu dute, eta hemendik aurrera errazago izango da estatuaren egiturentzat Kataluniako independentziaren aldeko gizarte mugimendua judizialki gogor jipoitzea. Alegia, jarrera baketsuak dauzkatela eta haien erresistentzia aktiboa baina bortizkeriarik gabekoa dela dioten CDRak, azken finean, ardi-larruz mozorrotua diharduten otsoak baino ez direla.\nEta, horrekin batera, mezu argia bidali aktibatzeko prest dauden herritar independentziazaleei, hori da CDRen eskutik mobilizatzen segituz gero ordaindu beharrekoa.


XIV Almenara Jaialdia Promozio Euskera - Sabor de Barrio 106.7 fm - Podcast en iVoox\nA continuación: Museo Dance 234 (14-01-22) Cancelar 10\nXIV Almenara Jaialdia Promozio Euskera\nDescripción de XIV Almenara Jaialdia Promozio Euskera\nOlatu onak kaleak betetzea!\nAlmenara Jaialdia, hamahiru edizioetan ondoren, Rodriguez Sahagún Park anfiteatroa itzultzen, inoiz baino gogorragoa\nUrtez urte, Zinemaldiko Almenara Batzordeak gainditu da, eta hori 2017ko gutxiago izan daiteke. Dagoeneko hamahiru urte hori izan dela Jamaikako hutsa lehen doinu zenetik; Hamahiru urte horietan izan zuen jakin zer da gaur Almenara Festival, hurbilago batera rock eta ska soinuak ezinbestean dantzagarria aldera bilakaera bat.\nUne honetan, berrehundik gora talde eta banda kultur ekitaldi Ventilla auzo honetan aritu dute, eta hirurehun baino gehiago hiru egunetan irauten zehar antolamenduan lagundu dute; eta hori guztia, bizilagunak gehitu gabe inoiz huts egiten. Beraz, Radio Almenara, komunitate irrati Ventilla, harro Almenara Festival ez da jaialdi bat ezagutu, baina jende askok ahaleginak bidez, dagoeneko tradizio bihurtu da.\nOraingo honetan, ekainaren 23, 24 eta 25eko asteburuan denean Rodriguez Sahagún Park anfiteatroa euren ahotsa eta instrumentuekin artistek beteko dira, kalitatea, zuzeneko musika egiten ilunabarrean hasita izango da. Egunez, han bateria handi bat eta joko denda batean Parkour eta sin Project izango Queda-T, the Sambajes erritmoa asteburuan eta zehar kantatuz, grafikoak eta muralists kolektiboa artistikoa hiriko arte kulturaniztasuna islatuko du auzoaren aberasten. Horrez gain kirol ondasun aurkeztu dugu. La liga Cooperativa ospatu bere final parkean atarietan eta txapelketak 3 × 3 saskibaloi eta futbol open gozatu ahal izango duzu. Ez dago eskasia eta artisautza tailerrak eta tailer bat "konpondu punctures eta sintonia bizikletak." Guztiak irrati zabalik dinamizatu du. Igande dantza dantzan edo breakdance eta haurrentzako jarduera sorpresa gozatzeko dezakezu.\n'Lo más viral de 2021 en un inicio de 2022 plagado de COVID' - PODCAST 'Music is our religion'


Badator Nortasuna Sarean 2016 jardunaldia! • TaPuntu\nBadator Nortasuna Sarean 2016 jardunaldia!\nNegozioek argi dute sarean egon behar dutela, baina NOLA? Galdera horri erantzuna emateko, datorren urtarrilaren 14rako Beterriko Garapen Integralerako Agentzian (Hernani) ospatuko den “Nortasuna sarean 2016” jardunaldia antolatzen gabiltza TaPuntuko kideak.\nEnpresa txiki nahiz ertainen arduradunei, zein bere erakundearen nortasuna sareratzearen ardura dutenei zuzenduriko jardunaldia dugu, internetera salto egiteko beharrezko diren oinarrizko ezagutza eta aholkuak eskainiko baitira bertan. Hauengan pentsatuz finkatu dugu ordutegia, eguerdiko 14:00etatik 16:00etara bitarte izango baita. Ondoren Lakari Kooperatibako jakiak dastatzeko aukera izango dugu, jardunaldia borobiltzeko.\nHizlariei dagokienez, Beterri eskualdea indartzeko lanean dauden Andoni Egia eta Gorka Goikoetxea izango ditugu lehenik. Hauen ondoren, Imaginaccion enpresaren sortzailea den Carmen Arrazola eta TaPuntuko kidea den Arkaitz Sukuntza izango ditugu hizlari. Bukatzeko, bi kasu praktiko aurkeztuko dira: Tolosan kokatua dagoen ZUZEU dendaren jabea den Lidia Hernandez eta Orbea Kooperatibaren marketin zuzendaria den Ander Olariagak beraien testigantzak eskainiko baitizkigute.\nAbenduaren 18an zabalduko da izen-ematea. Gerturatzeko interesa duen edonork, nortasunasarean.eus web-orriaren bitartez izena emateko aukera izango du. Partehartzea doakoa izango da eta beren negozioaren nortasuna sarean landu nahi duten guztiei irekia dago. Hala ere, jardunaldia ospatuko den aretoaren espazio mugak direla eta, parte hartzaile kopurua mugatua izango da.\nBeraz azkar ibili eta animatu urtarrilaren 14ean Beterrira urbiltzera!


Murgiltze esperimentazioaren ezeztatzea Hiriburun – BIGA BAI\nMurgiltze esperimentazioaren ezeztatzea Hiriburun\n16 uztaila 2020 16 uztaila 2020 -an editatua\nJakin dugu Hiriburuko eskola publiko elebidunean, ama eskolan plantan ezarri beharra zen imertsio esperimentazioa Bordeleko errektoretzak ez duela onartu. Gainera, errektoretzak dio ez duela gehiago onartuko beste esperimentazio berririk.\nKolpe bortitza da euskararen irakaskuntzarentzat.\nGaur egun martxan diren murgiltze esperimentazioek, Euskal Herriko 19 eskola desberdinetan, argi erakusten digute burasoeri sistema ona dela, funtzionatzen duela, eta ez duela batere eragin txarrik haurren emaitzetan, dela frantsesean edo edozein ikasgaitan.\nAlderantziz, ikusten duguna da haurrak denbora osoan euskaraz eskolatuak direlarik, biziki fiteago eta hobeago menperatzen dutela hizkuntza, errexkiago komunikatzen dutela eta zailtasun gutiago dutela ondotik ibilbide oso baten segitzeko elebidunean.\nGure gogoz, murgiltze garai bat eskolatze hastapenean da hedatu behar liteken eredua sail elebidun guzian, maila oneko ikasle eta elebidun orekatuen bermatzeko.\nHortakotz, fermuki salatu nahi dugu errektoretzak hartu erabakia, oso kaltegarri delako euskararen irakaskuntzarentzat.\nIkusiz zein diren jokoan diren erronkak euskararen transmisioarentzat, murgiltze esperimentazioen kontra doan Hezkunde Nazionalaren politika onartezina da. Tokiko hizkuntzen kontrako jarrera du hor agertzen, hauen babestea duelarik betebeharra. Ikusiz irakaskuntza hortan erabilitako baliabide publikoak eta hainbat erakundeen ahaleginak euskararen irakaskuntza garatzeko, oso inkoherentea eta ulertezina zaigu erabaki hau.\nUda honetan euskaraz, gure jarduera proposamenak\nElkarrekin Euskal Haziak eta BIGA BAIk Bordeleko Errektoretzaren azken erabakien aurre egiten dute


2014 ekaina 28 – Sopela.net\nSopela jaietan… eta gaur, ekainak 28, Nazioarteko Sexu Askapenerako Eguna\n2014 ekaina 28 Iruzkinik ez\nSopela murgilduta dago jaietan, baina ez da ahaztu behar gaur, ekainaren 28an mundu osoan lesbiana, transexual eta bisexualen (LGTB) Sexu Askapenerako Eguna ospatzen dela.\nHau dela eta, Sopelako udalak egindako azken ohiko bilkuran zera erabaki zuen:\nBat egitea LGTBen Harrotasuna ospatzearekin, Lesbianen, Gayen, Transexualen eta Bisexualen Eskubideen Aldeko Nazioarteko Egunarekin eta egun horren 45. urteurrenarekin eta, laguntza horren erakusgarri, ostadarraren bandera jartzea udaletxeko balkoian ekainaren 28an.\nUdalak bat egitea 2014. urtea “LGTBen Giza Eskubideak Aitortzeko Urtea” izendatzearekin, eta udal gobernuari eskatzea lagundu dezala gure udalerriko lesbianen, gayen, transexualen eta bisexualen (LGTB) elkarteek egindako lanetan eta jardueretan.\nErabateko gaitzespena adieraztea lesbianak, gayak, transexualak eta bisexualak kriminalizatzeko edozein legeriaren kontra, LGTBen giza eskubideen aldekoak jazartzen baitituzte mundu osoan edo homofobia edo transfobia dela-eta eginiko krimenak zigorrik gabe uzten baitituzte hainbat herrialdetan hala nola, Kamerunen, Bielorrusian, Errusian, Indian, Saudi Arabian, Mauritanian edo Iranen.\nEspainiako gobernuari eskatzea gestio diplomatiko egokiak egin ditzala hauxe eskatzeko Europar Batasunari eta Europako estatukideei: LGTBen eta LGTBen giza eskubideen alde egiten dutenen kontrako legeriak irmotasunez gaitzetsi ditzatela.\nKanpo Gaietarako eta Lankidetzarako Ministerioari eskatzea Espainiako gobernuak legeria horien kontrako gaitzespena helaraz dezan, berehala ken ditzatela eskatuz. Espainiako gobernuari eskatzea bizkortu dezala sexu orientazioagatik edo aukeragatik, genero nortasunagatik edo lesbianen, gayen, transexualen eta bisexualen eskubideen alde egiteagatik jazarritako pertsonen asilo edo babes eskaeren aldeko ebazpena eta izapidetzea. Ondorioz, beharrezko jarraibideak eman diezazkietela ordezkaritza diplomatiko guztiei bertan jasotzen diren eskaerei arreta bera emateko.\nHerri botere guztiei eskatzea, bereziki Eusko Jaurlaritzari eta Espainiako Gobernuari, sexualitatean eta maitasunaren gaineko hezkuntza normalizaturako programak susta ditzaten, sexu orientazioaren aniztasunaren edo aukeraren eta genero nortasunaren inguruko ikuspegi inklusiboaren aldetik.\nUdalak sexu aniztasuna talde aberastasun gisa balioesteko kanpainak eta ekintzak sustatzearen alde agertzea, Sopelako herritar guztien aniztasun afektibo sexuala errespetatu eta arreta emango dion gizartea bultzatzeko.


[Elkarrizketa] "Bere ondorio praktikoak izan ditu gaztaroaren apologiak” : Oarsoaldeko Hitza\nIrati Mogollon soziologo eta ikerlari lezoarra. Argazkia: Nacho Urbon\nZahartzarorako estrategiak ikertzen ari zara lanean Matia Fundazioan. Arquitecturas del cuidado hacia un enevejecimiento activista (Zaintzaren arkitekturak. Zahartzaro aktibista baterantz) Ana Fernandez Cubero urbanistarekin batera idatzitako liburuan, zahartzarora ahaldunduta heltzeko gakoak eman dituzue. Zeintzuk dira?\nLehenik eta behin, nabarmendu beharra dago, gure jendartean asko baloratzen dela gaztaroa, gazteak dira altxorra, etorkizuna, eta gaztaroaren apologia horrek bere ondorio praktikoak izan ditu. Ondorio horietako bat da, gaztaroaren narratibatik at dagoen errealitate oro ukatzea. Baina bizitza ez da hain lineala, hamaika narratiba daude, eta horien artean dago bizitzaren ziklo jakin bat, kasu honetan, zahartzaroa. Gaztaroaren erretorika edo hiperbalorizazio horrekin heldu gara bi egoeretara: gaztetxoak direnak oraindik esaten ‘ni handia naiz’ eta zaharrak esaten ‘ni oraindik gaztea naiz’. Horrek erakusten du gizartea bizitza zikloa anitza bada ere, denak gaudela begira denbora tarte jakin bati, eta denbora tarte jakin hori aldarrikatzen. Denbora tarte horretatik kanpo mugitzen den oro tragedia moduan bizi dugu.\nEgin behar dugun lehenengo gauza da bizitzako ziklo guztiak era positibo eta aberasgarri gisa ulertzea. Narratiba bakar horri eusteko hainbat sinismen eraiki dira: adin horrekin ezin duzu hori egin, zertan ari zara ile hori edo arropa hori janzten adin horrekin… Badugu tabu handi bat, oskola handi bat, gauzek adina duten sentsazioa sortzen duena. Horren desmitifikazioa egin beharko genuke.\nBigarrena, ispilu aurrean jartzea litzateke gure beldurrak aztertzeko. Batzuetan fisikoa izan daiteke beldur hori, emakume batzuk zimurren beldur dira, adibidez, edo askatasunaren edo aisialdiarekin lotuta egon, besteetan. Zerk beldurtzen nauen aztertzen hasi behar da, horretaz hitz egin intimoki lehenik, eta gero lagunekin kafea hartzen ari zaren bitartean.\nHirugarren gakoa: 20-30 urte ditugu muturren parean eta horiekiko ere espektatibak behar ditugu. Zerk ilusionatzen gaitu? Eta ez jubilazio klabean oporretan izango zarela pentsatuz, egoera horrek urtebete iraun dezakeelako gehienez, gero antsietatea, nora jo ez jakitea, jendearen gainean etengabean egotea… dakar. Bizi proiektu batzuk izan behar dira, edo bat, eta ezin dute aurrekoekiko errepikakorrak izan; hau da, ezin duzu familian bolkatzen jarraitu, lehen semeekin eta orain bilobekin. Muinean dagona zera da, zer nahi dut nire bizitzan, zer gauza biziko ditut?\nHortik abiatuta, beldurrak parean izanda, eta bizi proiektua kontuan izanda, orduan hasten dira estrategia propioak. Horietara iristeko zer egin behar dut? Oso dinamika garrantzitsuak daude, hitz egin behar delako diruaz, zaintza ereduaz. Klase ertain baxuko jendeak ez ditu estrategia ekonomikoak normalean eta analfabetismo ekonomiko handia du. Helburu bakarra ekonomiari dagokionean ezin du izan jubilatzen naizenean hemen dudan diru guztia nire seme alabentzat izango dela pentsatzea, logika horrek oso dinamika arriskutsua planteatzen duelako. Agentzia behar da, ez da itxaron behar gauzak iritsi arte. Pentsa dezagun estrategietan indibidualki eta kolektiboki.\nEta hausnarketa hori hasteko marra gorria ezarri duzu, 55 urte. Zergatik?\nSinbolikoki adin horrek duen kokapenagatik. Suposatzen da adin horrekin egonkortuta gaudela, egonkor gaudela lanean, seme-alabak adin independientean daudela, herri batean finkatuta gaudela… agertoki egokia izan daiteke, oraindik heldu ez diren baina inguruan ikusten ari garen aldaketa batzuen gainean hausnartzen hasteko. 55 urte ingururekin hasiko gara gurasoak zaintzen, eta horrek ere balioko digu ispilu lanak egiteko, ikusteko nola bizitzen ari diren beraiek, nola bizitzen ari naizen ni. Euskal Herrian kalkulatzen da oraintxe bertan 45 eta 65 urte artean zaintza zamaren %55,9 kokatzen dela, eta hori asko da. Noski lan hori gainera, emakumeengan gelditzen da nagusiki. Adin hori, beraz, talaia modukoa da. Oraindik lasaitasunez hausnartu eta erabakiak har ditzakegu.\nZahartzaroan ahalduntzeko tailerrak ematen ari zara. Zenbateraino gaude prestatuta zahartzarorako?\nZahartzaroaz hitz egin izan denean beti politikoki izan da, eta hori arazo bat da. Gauza bat da gauzak politizatzea, horretaz eztabaidatzea eta abar, eta beste bat, politikoki lantzea. Politikoki lantzean, gehienbat, gure tradizio politikoengatik pentsatzen dugu aldarrikapen logiketan kokatzen diren gauzetan. Zer gertatzen da? Halako eztabaidetan, zahar ahalduntzeaz eta horrelako kontzientziazio eztabaidek tabu askoz hitz egitea dakar, hitz egin nahi ez diren kontuak mahai gainean jartzea: nola jarriko dizkiot mugak nire familiari, nire seme-alabei, eta nola ikasiko dut ezetz esaten? Oso espazio intimoak eraiki behar dira errefuxatzerik gabe, enpatia egon dadin eta jendeak bere artean harreman berriak eraikitzeko. Oso politizatuta dagoen jendea eta tradizio politiko batetik datorrena espazio horietara heltzen denean guztiz galdu egiten da, beharrak eta ideologiak batzuetan ez datozelako bat. Askotan errazagoa da politizatua ez dagoen jendearekin honetaz hitz egitea super politizatua dagoen jendearekin baino. Hau oso oinarrizkoa da, zerk beldurtzen zaituen zu, zeintzuk diren zure sareak, lagunartean hitz egin dezakezun hausnartzea da.\nBestalde, honetaz hitz egiteko denbora behar da, zahartzaroaz aritzeko, eta hori askotan ez da ulertzen. Kolektiboki ezagutzen ez den talde batean konfiantza garatzeko eta gero beraien artean gelditu eta gaiaren gainean hausnartzen jarraitzeko denbora behar da. Ezin da hiru saiotan edo bi tailerretan hori lortu.\nBazterkeria jasaten dute adinekoek, karga gisa ikusten ditu gizarteak. Une honetan, baina, jubilatu eta pentsiodunen mugimendua kaleak astintzen ari da bere eskubideen alde, eta agenda politiko, sozial eta ekonomikoan euren tokia aldarrikatzen ari dira. Zerbait aldatzen ari da?\nAdineko Pertsonekin Euskal Estrategia abiatuko dute orain, eta AEB Euskadiko Adinekoen Batzordea ere sortu dute berriki. Horrek erakusten duena da gobernantza eta koogobernantzatik gauzak egiten ari direla. Lagunkoiak proiektuaren barruan ere dinamikak sortzen ari dira. Gure herri honetan, baina, beti gertatzen den moduan, batek antolatzen badu zerbait, besteak ez datoz; gure errealitatea hori izanik, batzuetan tren garrantzitsuak galdu ditugun ustea dut. Ezin da ukatu ere, errealitate bat delako, nola sortu den Euskadiko Adinekoen Batzordea, zein alderdik parte hartu duten, eta besteak nola sentitu diren. Garrantzitsuena dena edozein kasutan, adinekoen batzorde, jubilatu talde eta elkarteak eraldatzen ari direla da, horrek potentzialitate izugarria dauka. Adinekoen zentro sozialak, hala deitzen zaie gaur egun jubilatuen elkarteei, ez dira ari hainbeste aisialdiari begira, birplanteatzen ari dira, eta horren harira badago estrategia handi bat datozen hiru urteetarako, lanketa sakona egiteko asmoa dago beraz, ateak zabaltzeko. Egia da pertsona helduen mugimendu sozialei dagokienean nahiko zaila izango dela, edo saiatu beharko garela gauza dikotomikoetatik aldentzen; zaila ziango da.\nBestalde, ditugun baliabideak zaharkituta gelditu direla errealitate bat da. Ez dakit gaur egun 65-67 urte arteko zenbat jende joaten ote den jubilatu etxeetara. Berdin gertatzen ari da, hainbat kultur elkarteekin, Andaluziako Etxeak eta halakoekin. Jende heldu gazte gehiena bestelako elkarteetara joaten da, mendi taldeetara, adibidez. Alde horretatik, diseminazioa ematen ari da, zartadura ematen ari da haien artean.\nHala ere, zalantzarik ez dut agertoki berriak eraikitzeko aukerak badirela, jendea beste termino batzuetan harremantzeko elkarrekin. Mugimendu sozialei dagokienean sedimentazio handia dago. Aldaketa ematen ari da, alde handia dago, eta eraldaketarako aukera ikusten da. Aurretik esandako guztiarengatik motxila handia daramagula uste dut, askotan ez diogu elkarri entzuten, eta hori arazo bat da. Elkar ezagutzen dugu eta badakigu zein bide egin dugun bakoitzak, horrek pisu handia du. Adibidez, emakume bat etxeko andrea izan da bizitza osoan, eta horretaz eztabaidatu nahi du, zergatik ixten zaizkio ateak ez dakit noren bikote izan delako? Euskal Herriak badu zama hori, eta batzuetan gainditzea zaila izaten da. Kostatuko da, baina egingo da.\nPandemiak agerian utzi du egungo zaintza ereduaren porrota. Adinekoen erresidentzietan gertatutakoa muturrekoa izan da. Bada alternatibarik? eta hala bada, zein dira gakoak aldaketarako?\nErrealitatea da pertsonak egoitza horietara heltzen direla jada beste aukerarik ez dagoenean; zahartzaroaren zahartzaroaz hitz egiten da zientifikoki. Gero eta urte gehiago bizi gara, kalitate handiagoarekin, baina 85-90 urtera heltzen gara menpekotasun handiagoarekin, eta hori bere horretan, erresidentzia geriatrikoen funtzioa eraldatzen ari da; horrek oztopo bat sortzen du erdibidekoetan. Arazoa da, zergatik heltzen garen erresidentzietara hain gaizki, eta zer egin daitekeen tartean erdibideko zerbitzuak sortzeko. Zaintza ezin da homogeinizatu; hau da, zerbitzuek anitzak izan behar dute, zahartzeko erak, eta ez hori bakarrik, aniztasun funtzionalak ere, hamaika direlako. Baina hemen, gure herrian, baloratzeko sistema bat dago, eta horren arabera lehenengo, bigarren edo hirugarren mailako menpekotasuna aitortzen dizute, sailkatu egiten gaituzte. Sistema horrek, menpekotasuna begiratzen du, baino ez du begiratzen zein behar dituzun. Alderantziz egingo bagenu, hau da, zein behar dituen pertsona bakoitzak, zeion sare dituen, zein den bere historia, zein baliabide dituen, eta horren arbera nola kokatu daitekeen, beharrak ikusiko bagenitu finean, mistoak diren baliabide edo aukerak eskaini ahalko genituzke. Hau da agian, pertsona bati eskain dakioke asistente pertsonal bat, ez da etxeko langile bat, bere funtzioak betetzen lagunduko diona, eta gainera, erabakitzeko ahalmena adinekoari emango diona, eta eguneko zentrora ordu batzuetan bideratu, adibidez. Beste batek asistente pertsonalarekin eta seme-alabekin moldatzea izango du…\nEz dira ordea mistoak diren baliabideak planteatzen inondik inora ere, eta ondorioz, erresidentzia geriatrikoetan elkartzen dituzte alzheimer gradu aurreratua eta jarrera oldarkorra duen pertsona bat eta senideak urrun dituelako gurpildun aulkian dagoen adinekoa eta laguntza behar duena.\nErresidentziak orain arte epe laburrekoak ziren, bizpahiru urterako; orain ordea, hamabost edota hogei urterako dira. Tarteko behar guztiak ez dira lantzen, formazio falta dago, kapazitazio falta dago, baliabide ekonomiko falta dago… Ikutu gabeko zakua da eta COVID-19aren pandemian azaldu da dena. Haurren zaintzarekin gauza bera gertatu da nolabait. Ordura arte, aiton-amonek egin dute zaintza kasu asko-askotan. COVID -19ak agerian utzi duena da ez zegoela beste alternatibarik, erdibidekorik, sistema mistorik. Oso eredu sinplistekin gelditu gara.\nZein beste erdu sortu daitezkeen tartean aztertu behar da beraz lehenik eta behin erresidentzia geriatrikoetara ez heltzeko, zaintza beste modu batera antolatzeko. Eta gero, noski, erresidentzia geriatrikoetan eredu aldaketa egin behar da, askoz ere kualifikazio handiagoa izan behar dute eta gainera, jarraipen handiagoa egin beharko luke administrazio publikoak.\nEtxebizitza kolaboratiboak aukera bat dira. Zer dira eta zein onura du adinekoengan antolaketa eredu horrek?\n1960. hamarkadan mugimendu hippyan dute oinarria. Mugimendu horretan ibili zen jendea sisteman sartu zen gero, ongizate estatuan, eta erretirora heltzerakoan ohartu ziren erresidentzietan amaitzea zela irtenbide bakarra. Ez zitzaien nahikoa iruditu, eta bizi proiektu propioak nahi zituztela zahartzaroan ere erabaki zuten. Bizi proiektuak sortzeko garaian kolektiboa aldarrikatzen dute, askoz ere estimulu gehiago izaten direlako, ilusio handiagoa, bikotetik eta familiatik harago doazen harremanak eraikitzeko aukera ematen duelako. Konturatu ziren ere, komunitatearen eredu tradizionala nahikoa hertsia zela, ‘Hasi behar dugu elkarrekin bizitzen 24 orduz, dena kolektibizatu behar dugu? Herri txikia infernu handia bilakatzearen arriskuaren jakitun intimitate esparru bat izatea erabaki zuten, eta gero atal kolektiboak sortzea eraikin berean. 80 metro koadroko etxea izan baino, 45 metro koadrokoa egokiagoa iruditu zitzaien eta soberan zeuden metro koadroak kolektiboari, komunitateari eskaintzea, espazio komunak sortzeko.\nAskotan zaintzaz hitz egiten dugunean, zaintzaileek egiten duten gauza bakarra da pertsona horrekin egon, bazkaria egiten lagundu… behar dena artatua egotea da, edo erortzen bada jasotzeko pertsona bat izatea, eta elkarrizketa ematea. Pertsona batek profesionalki eman beharrean, agian inguruneak eman dezake.\nEtxebizitza kolaboratiboetan etxe txikiak planteatzen dituzte, gela bakarra, sukaldea, komuna eta balkoi batekin; bertan bizitza intimoa egiten dute, eta hortik kanpo pasillo zabalak dituzte, topaketarako espazioak elkartrukea bilatzen dutenak. Kristalera handiak, kafea hartzeko espazioak, sukalde komunitarioa, erremintak konpontzeko espazioak, errehabilitaziorako gunea…bizitza sostengatzeko eta bizitzari zentzua emateko baliabide asko. Antolatzen diren ekintzetara joaten ez zaude derrigortua, baina bai prestaketetarako eta funtzionamendurako lantaldeetan parte hartzen. Horrek denak bizitzan aktibo egoten laguntzen du. Zahartzen joaten garen neurrian ahaztu egiten zaigu, gosea desagertzen zaigu, baita egarria ere, poliki-poliki itzaltzen goaz ez baditugu estimuluak. Gizarte zerbitzuetan lan egiten duen jendeak etxeetara joaten denean aurkitzen ditu adinekoak nutrizio arazoekin, estimulurik gabe… ez da hori konpontzen bost minutuko dei batekin, hori txekeo bat da, ez da bizitzan aktibo egotea.\nHorrekin guztiarekin pentsatuta eraikitzen diren komunitateak dira etxebizitza kolaboratiboak.\nEuskal Herrian halakorik ez da. Egingarriak dira, motibazioa eta gogoa ikusten duzu bide horretan Oarsoaldean?\nAukerak ikusten ditut. Zoritxarrez publikoaren exkaxia dagoenez, baliabide lehia dago beti, gazte zahar, atzerritar bertako… lehia beti izaten da parametro horietan, eta baliabide lehiak bere tirabirak ekartzen ditu beti. Bestalde, ez da ahaztu behar, etxebizitza kolaboratiboek izaera juridikoa skotarikoak izan ditzaketela, izan daitezke publikoak, pribatuak, diru laguntza bidezkoak…\nEtxebizitza kolaboratiboak bizitza proiektua direla hartu behar da aintzat, eta hala diren heinean, kostu bat daukate, ez bakarrik ekonomikoki, baita ahalegin kolektibo aldetik ere. Etxebizitza kolaboratiboen proiektua gauzatu aurretik, adibidez, batzar ugari dira beharrezkoak, gauzak aurretik lotu behar direlako, adostu behar direlako, aurrez egunerokotasunaren gaineko erabakiak hartu behar dira, proiektua sendotzeko.\nEuropa Iparraldean dauden proiektuetan sartzeko aurretik urtebeteko prozesua osatu beharra dago, batzarretara, eztabaidetara joanez eta jarduerak eginez. Etxebizitza kolaboratiboa ez da sartzen naizenean gertatzen dena, sartu aurretik ditudan eztabaida prozesuak baizik. Hori kontuan hartzea oso garrantzitsua da. Prozesua egiteaz gain, etxea ere saldu behar duzu. Hor beste koska bat, askok diotelako etxebizitza seme-alabentzat dela eta ez luke horrela behar, zure etxea, zure etorkizuneko ongi izaterako baliabidea behar du, zure seme-alabei eman diezu eman beharrekoa, maitasuna, segurtasuna, zoriontasuna.\nLezon espazio publikoaren gaineko gogoeta egiteko saioak gidatu zenituen EH Bilduren eskutik pasa den apirilean. Bartzelonako Unibertsitateko Goi Mailako Arkitekturako hiru ikasle izan ziren saioak dinamizatzen: Julia Duran, Carmen Chacon eta Roser Roca. Zertan da proiektua eta zein ondorio atera ziren?\nLezoko herriak ikaragarrizko erantzuna eman zuen eta hori Kataluniako ikasleek egindako lanagatik izan zen. Garrantzitsua da halako markoak sortzea, jendeak pentsatzen genuena baino atxikimendu eta hitz egiteko gogo handiagoa erakutsi zuelako. Ondorioak, 60 orriko txosten batean bildu dira. Kontua da, hor bildutako hori aurrera eramateko, ezinbestekoa dela administrazio publikoaren parte hartzea, kaleen peatonalizazioaz hitz egin zelako, besteak beste, Oreretan bere garaian hartu zen erabaki estrategikoaren ildotik. Lan handia izan da EH Bildu eta urbanistei esker. Ondorio nagusiak Saldise Plazak duen potentzialitateari jarraipena ematea, eta oso arriskutsuak diren eta Lezo hirutan banatzen duten bi errepideetan eragin beharra izan ziren Lezoren batasuna lortzeko. Lanean jarraitzeko asmoa dago.\nOarsoaldea nola ikusten duzu?\nLau errealitate oso ezberdin dira. Ezagutza txikia duen proiektu garrantzitsua egiten ari dira Pasaian, Herrilab. Zaintzari eta etxeko zaintzari dagokionean beste aukera batzuk planteatzen ari da. Bertan Donibane dugu, hazteko zailtasunak dituena, eta irisgarritasun arazo larria. Gainera herri turistifikatua izateagatik beste erronka batzuk ere baditu. Oiartzun dispertsioaren eredua da, eta hamaika erronka jartzen ditu mahai gainean zahartzaroari begira. Oreretan zahartzaroari begira zonalde arriskutsuenetako bat Beraun da, eta horren antzeko auzoak. Gehienak bigarren belaunaldiko euskal herritarrak dira eta horrek sustraiak ezartzeko garaian erronka berriak suposatu dizkie. Bertan bakardadearen gaineko ikerketa egin zuen Matia fundazioak iaz, eta oso potentea izan da edukiei eta proposamenei dagokienean. Lezo, berriz, oso gaztea da demografikoki, beste batzuk baino, erronka urbanistikoak ditu udalerriak.\nAdinkeria, adinekoen aurkako arrazakeria badago? Aurreiritzi asko dago ezta?\n15 eta 24 urte artean zaintzen dutenen kopurua %2koa da; 25-34 urte artekoetan %4.1: 35-44 artean %9,5; 45-64 artean %55,1 eta 65-75 artean %28,3. Oso gizarte dispertsoan bizi garela adierazten du horrek, ez garela batere interjenerazionalak, gero eta gutxiago gainera, eta 45-65 urte arteko pertsona bati dagokiola. Ez diogu zaintzari inongo arretarik ematen eta gainera, ez gara gure artean harremanduko 45 urtera iritsi arte. Oso gaizki goaz.\nAdinkeria sustatzen duten ezaugarri asko ditugu, eta ez da bakarrik hiriak ez dituelako harreman sozialak sustatzen, gure lanak urrunago kokatzen direlako, belaunaldiartekotasunik gabe adinkeria erreproduzitzen jarraituko dugu. Orain gainera badago positibismoz jantzitako adinkeria mota bat: ‘Adinaren eragin kaltegarriak ezabatu’ diote zimurrengatik edo eskiatzen ari diren bi pertsona helduren irudia zabaltzen dute… berriz ere gaztaroa sustatzen. Arrazakeriarekin gertatzen den gauza bera gertatzen da hemen ere, harekin amaitzeko lehenengo gauza jendea harremanetan jartzea da, eta harremantzea benetan egitea, ez paternalismotik. Zergatik egin behar da antzerkia adinka bereizita edo bestelako kultur eskaintzak eta ez nahastuta? Hor badu eskaintza publikoak lan bat egiteko.\nAdinkeria, bazterkeria sozialaren beste erpin gehiago da, lantzen hasi beharko gara, eta horretarako ez da mundua berrasmatu beharrik; harremanak beste norabidean egiten saiatu behar gara.


Audinghen - Wikipedia, entziklopedia askea.\nMarc SARPAUX (2014-2020)\n50° 51′ 06″ N, 1° 36′ 47″ E / 50.851666666667°N,1.6130555555556°E / 50.851666666667; 1.6130555555556Koordenatuak: 50° 51′ 06″ N, 1° 36′ 47″ E / 50.851666666667°N,1.6130555555556°E / 50.851666666667; 1.6130555555556\nTardinghen, Audresselles eta Bazinghen\nAudinghen Frantziako udalerria da, Pas-de-Calais departamenduan dagoena, Hauts-de-France eskualdean. 2013an 580 biztanle zituen.\n2007an Audinghen udalerrian erroldatutako biztanleak 580 ziren. Familiak 222 ziren, horien artean 52 pertsona bakarrekoak ziren (32 bakarrik bizi ziren gizonak eta 20 bakarrik bizi ziren emakumeak), 75 seme-alabarik gabeko familiak ziren, 91 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 549 etxebizitza zeuden, 226 familiaren etxebizitza nagusia ziren, 286 bigarren erresidentzia ziren eta 37 hutsik zeuden. 516 etxeak ziren eta 16 apartamentuak ziren. 226 etxebizitza nagusietatik 126 bere jabearen bizilekua ziren, 92 alokairuan okupaturik zeuden eta 8 doan lagata zeuden; 9 etxek bi gela zituzten, 36 etxek hiru zituzten, 76 etxek lau zituzten eta 105 etxek bost zituzten. 187 etxek euren parking plaza propioa zuten azpian. 103 etxetan ibilgailu bat zegoen eta 105 etxetan bat baino gehiago zituzten.\nAudinghen udalerriko biztanleria-piramidea 2009an .\n2007an lan egiteko adina zuten pertsonak 388 ziren, horien artean 280 aktiboak ziren eta 108 inaktiboak ziren. 280 pertsona aktiboetatik 250 lanean zeuden (136 gizon eta 114 emakume) eta 30 langabezian zeuden (17 gizon eta 13 emakume). 108 pertsona inaktiboetatik 38 erretiraturik zeuden, 29 ikasten zeuden eta 41 "bestelako inaktibo" gisa sailkaturik zeuden.\n2009an Audinghen udalerrian 226 unitate fiskal zeuden, 564 pertsonek osaturik. Pertsona bakoitzeko diru-sarrera fiskalaren mediana urteko 15.891 euro zen.\n2007an zeuden 28 komertzioetatik, 2 janari enpresak ziren, 1 material elektrikoaren fabrikazioko enpresa zen, 1 eraikuntza enpresa zen, 8 ibilgailuen saltze eta konpontze enpresak ziren, 2 garraio enpresak ziren, 9 ostalaritza eta jatetxe enpresak ziren, 2 higiezinen enpresak ziren, 2 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2000. urtean Audinghen udalerrian 16 nekazaritza-ustiategi zeuden, 1.104 hektarea erabiltzen.\nTardinghen (2,1 km)\nAudresselles (3,4 km)\nAmbleteuse (4,5 km)\nBazinghen (4,5 km)\nWissant (5,2 km)\nAudembert (5,8 km)\nLeulinghen-Bernes (6,0 km)\nWikimedia Commonsen badira fitxategi gehiago, gai hau dutenak: Audinghen\nOrriaren azken aldaketa: 1 otsaila 2019, 01:28.


UDAZKENEKO EKINOZIOA EUSKAL HERRIAN | elinberri\nUDAZKENEKO EKINOZIOA EUSKAL HERRIAN\n2019. azaroak 28 Albisteak, Joseba Aurkenerena Barandiaran\nGarai zaharretako euskaldunek solstizioak eta ekinozioak baliatu zituzten urtearen banaketa egiteko. Horrela egin zuten Europa zaharreko herri naturista eta animista guztiek. Kristauek, erromatar inperioaren laguntzaz hasieran, eta Erdi Aroko gizarte feudalaren egituren bidez ondoren, heien erlijioa suz eta garrez ezarri zuten Europa osoan. Ezarketa adimentsua izan zen, ongi pentsatua, sinesmen zaharretako erritoak eta ikurrak bereganatzen jakin zuena. Horrela, erlijio berriak kontinente osoan horren zabaldurik zeuden solstizio eta ekinozioetako erritoen ordez, errito berriak hedatu zituen.\nSugaar / Herensuge, Sugaar / udagoiena dugu zahar, / udazkena dezagun har! / Haizeak ufatu eta hostoak jausi, / aro berrian gaitezen sar! // Herensuge, Sugaar / biziaren sasi eta lar, / sukoia ortzian bakar / sua gailurretan, tximista zeruetan / eta pentzetan gar. // Herensuge, Sugaar / lurrean ikara eta dardar, / Amalur gaixoaren sukar, / urruneko eltzea urrez, bertakoa lurrez / hurbil zazpi eta urrun hamar. // Herensuge, Sugaar / gizakion urratsak baldar, / biziaren uhinetan zehar, / euskaldunon nahikari eta ametsetan / haziak lilia dakar.


Klima aldaketa ondo datorkio Bizkaiko golkoko antxoari - Deia\nAZTI ikerketa bat gidatzen ari da\nKlima aldaketa ondo datorkio Bizkaiko golkoko antxoari\ndeia.eus 08.02.2020 | 19:25\nBizkaiko golkoko antxoa aurre egiten ari zaio klima aldaketari. AZTI.ES\nBizkaiko golkoko antxoa aurre egiten ari zaio klima aldaketari.\nBILBO. Klima aldaketa ondo datorkio Bizkaiko golkoko antxoari. Iaz, munduko batez besteko tenperatura laugarren altuena izan zen datuak daudenetik. AZTIkeko txosten baten arabera Klima aldaketa ondo datorkio Bizkaiko golkoko antxoari espezie horren banaketa gune tropikaletatik epeletara hedatzen baita.\nIkerketak Eusko Jaurlaritzak eta Trantsizio Ekologikorako Ministerioak finantzatutako hainbat proiektu elkartzen ditu, eta bere xedea izan da klima aldaketak arrantzan izango duen inpaktua ezagutzea, baita ere stocken etorkizuneko bilakaera ere, arrantza sektorean gerta daitezkeen galera ekonomikoak minimizatzeko.\nAZTIko klima aldaketaren aditu Guillem Chustek azaldu duenez, azterketaren asmoa da klima aldaketak arrantzatokietan izango dituen eraginei aurrea hartzea.Zehazki, Chustek baieztatu duenez, "dagoeneko hauteman dugu ozeanoko goiko geruzen beroketa eragiten ari dela arrain espezie batzuk poloetarantz lekualdatzea, Bizkaiko golkoan ur beroagoetako espezieak sartzea, eta ur hotzagoetakoak murriztea, baita ere migrazioen sasoikotasun aldatzea".Gainera, adituak dioenez, "lekualdaketa bertikal bat ere gertatzen ari da, sakoneran ur hotzagoak bilatzeko, eta baita ere ur zutabearen estratifikazio termiko bat ere, eta horrek planktonaren biomasa urritzea eragingo du (arrain pelagiko txikien elikadura iturri nagusia da)".Azkenik, amaitzeko adierazi duenez, "horrek guztiak eragina izango du baita ere Bizkaiko golkoko itsas baliabideen ustiapenean, espezie batzuk garaile eta beste batzuk galtzaile izango direlarik".\nHorrenbestez, AZTIko ikertzaileek aztertu egin dute klima aldaketak izan dezakeen eragina arrainen ugaritasunean, banaketan eta errunaldian, proposamenak aurkezteko helburuarekin, arrantza sektorea egoera berrira egokitu ahal izan dadin eta itsasoko baliabideak ahalik eta eraginik txikienarekin kudeatu daitezen.\nDiagnostiko baikorra antxoarentzat, ezkorra aingirarentzat\nAzterketaren arabera, klima aldaketak izango dituen eraginen adibide argi bat da berdelaren errunaldiaren banaketa:Hauteman da bere zentro latitudinala hamarkada bakoitzean iparralderantz 16 km desplazatzen dela 1992tik. Halaber, ICDESek (International Council for the Exploration of the Sea) AZTIren partaidetzarekin, Europako 21 espezie komertzial nagusiei buruz egin berri duen azterketa baten arabera, detektatu da espezie horietatik 16tan banaketa aldatu egin dela, eta itsasoaren tenperatuaren aldakortasuna da horretarako faktore nagusietako bat.\nZentro teknologikoaren azterketek diagnostiko baikorra eskaintzen dute Bizkaiko golkoko antxoarentzat, izan ere, aurreikusten da, XXI. mendeak aurrera egin ahala, arrautzen ekoizpena eta erruteko guneak handitu egingo direla. Bizi laburra duen arren, eta 1 urte eskasarekin ugaltzen den arren, Chusten hitzetan, antxoa "nitxo termal zabaleko espezie bat da, gune tropikaletatik epeletara, eta, ondorioz, itsasoaren beroketari begira duen tolerantzia handiagoa da". Azterketa dio espezie hori erresistentea dela, eta, are gehiago, fenomeno horrek mesede egin diezaioke inguru hauetan, nahiz eta beste pelagiko batzuekin lehiatu beharko den, edo bere predatzaileekin interakzioan jardun, gerta baitaiteke horien ugaritasuna ere aldatzea eta, horrenbestez, etorkizuneko jokaleku hori aldatzea.\nGainera, azterketak erakutsi du antxoaren errunaldia hamarkada bakoitzean 6 egun aurreratu dela 1987tik. Sasoikotasuna funtsezko faktorea da espezie pelagiko askoren bizitza zikloan, errunaldiaren unea edo migrazioaren hasiera baldintzatzen duelako, eta hor, beste faktore batzuen artean, itsasoaren tenperatura eta geruza desberdinen nahasketa hartu behar da kontuan. AZTIk hauteman duen beste adibide bat da hegaluzea lehenago iristen ari delaBizkaiko golkora, 2 egun lehenago hamarkada bakoitzean, 1982tik.\nAtungorriari dagokionez, ahalmen termorregulatzaile handia duen espeziea izanik, aurreikusten da bere banaketa Atlantikoko uretara hedatzea, batez ere ale handiei dagokienez. Jubenilei dagokienez, aurreikusten da Bizkaiko golkoa bisitatzen jarraituko dutela, batez ere antxoak egoten jarraitzen badu.\nHalaber,atunen familiakoa den atun mojari erreparatuta,azterketak dio daitekeena dela espeziea iparralderantz aldatzea.Horrek eragina izan dezake gune tropikalean espezie horren inguruko arrantzari, eta harrapaketak gune tropikalagoetatik Kantaurirantz aldatzea.Atun moja iparralderantz aldatzea mesedegarria litzateke inguraketako arrantza tropikalerako, horren helburuko espezieak izanik marraduna eta atun hegal horia, izan ere, atun moja saihesten zaila den harrapaketa gehigarria da.Edonola ere, AZTIko ikertzaileek ohartarazi dutenez, "tunido horien gainean neurri zehatzak hartu baino lehen, beharrezkoa da joerak etengabe monitorizatzea, eta proiekzioak hobetzea, emaitzak berresteko eta ziurgabetasun maila murrizteko".\nIbai aingirari dagokionez, zeina egoera kritikoan baitago, azterketak dio klima aldaketa gehitu egin litekeela dagoeneko gainean dituen mehatxu larrietara (habitataren galera, arrantza ustiapen jasanezina eta zentral hidroelektrikoetako turbinetan hiltzea, besteak beste).Horrenbestez, mehatxu gehigarri hori kontuan hartuta, gomendatzen da Lehengoratze Planean aurreikusitako kontserbazio neurriak indartzea eta zabaltzea, etorkizuneko biziraupena segurtatzen saiatzeko.


Haddan online erregistratzeko. Play free games online Zerrenda Go\nAlternative izenak: Listara joan\nZerrenda Go online joko - mundu zoragarri bat duten murgiltzea, bakarrik behar duzu\nInternet konexio egonkorra.\nZure ordenagailuan web nabigatzailean instalatu.\nBaita mundu zerrendara joan ireki zituen ateak Zerrenda Go joko horretan hainbat urrats ditu Erregistratu egin behar duzu.\n1. Idatzi zure erabiltzaile izena berria (zure pertsonaia baten izena).\n2. Sartu pasahitz berria eta berretsi.\n3. Idatzi zure helbide elektronikoa behean.\n4. Sakatu "Jarraitu" botoia.\nIzena emateko zerrenda Go ia amaitu. Are gehiago, beste leiho batean zuri buruzko informazio orokorra (zure benetako izena, sexua, eta beraz, lema zehaztu duzu ) Eta mundu Zerrenda Go bizitza berri bat hasteko dezakezu.\nHalaber iradokitzen instalatu duzula zure PC bezero on Partida. Bere instalazio joko zehar zabalera aurrezteko lagunduko dizu, eta, era berean, jakinarazi duzun joko zerbitzariari edozein aldaketa. Bezero online jokoak deskargatu ahal izango duzu. Instalazio fitxategia MB 1 bakarrik pisatzen ditu. Bezeroak argazkiak gorde egingo zerbitzariak eta partida exekutatu etorkizunean beren karga azkartzeko hainbat aldiz.\nZerrenda Go Noiz erregistroa osatu da zure izaera propioa sortu mundu Zerrenda Go joanez. Genero eta pertsonaiaren itxura aukera dezakezu. Pixkanaka, Zerrenda Go jokatu duzu, pertsonaia honetan esperientzia lortuko eta, beraz, haien errendimendua hobetzeko, gaitasun eta trebetasun berriak irabazteko.\nJoko zerrenda erreproduzitzeko Go online zara soilik hiru lasterketetan aukeran: gizakiak, iratxo eta orkoak. Lasterketa bakoitzean hasierako ezaugarriak eta gaitasunak eragina duten bere ezaugarri berezkoa propioa du.\nOrkoak: Avid Grunt handi bi eskuko arma hitz egiten eta indar fisikoa eurokoa nor. Natura baizik baldarra arabera.\nElfoak: espezialistak bi ezpata borrokan. Indarrean brute falta arren, berezko trebezia hau konpentsatzeko. Etsaia ezin ere Borrokan nirazu duende lortzeko.\nPertsonak: Adituen armadura eta beste babes. Nahikoa luzea amorruz etsaiaren erasoak jasan izan daiteke, bat-jasotzen ezpata borrokan.\nZure pertsonaia (borrokak arrakasta eta osatzea bilaketak) estatistikak aurrera egingo bere power play araberakoak. Ez ahaztu pistola jabetza gaitasuna eta bere hobekuntza arduratzen hobetzeko, zure kaltea eragiten duelako.\nArrakastatsua Irteeran bat da onena, Zelaia, non jokalari dira esperientzia irabazten borrokan hasteko. Gainera, zuk hainbat zeregin eta misio egin ditzake. Borrokatu joko play online Zerrenda Go eta beharrezko ezaugarriak garatzen zure pertsonaia, artean aukeratuz: arintasuna, indarra, erresistentzia, energia, jakituria, adimena, intuizioa, eta haserrea. Esperientzia puntu berria jaso ondoren horiek ezaugarri horien artean banatzerakoan, beraz, guztiz originala pertsonaia sortzeko. Trebetasun batzuk erabilgarriak dira Borrokan, eta bizitza zibilean, hau da, mundu Zerrenda Go ere irudikatzen besteei. Bakea edo gerra - Aukeratu duzu.\nOnline jokoa Haddan hainbat artifacts laguntzaileak, edabeak, trinkets magikoa pertsonaia laguntzaileekin, ugaritasuna aurki daiteke mundu Zerrenda Go dendak dela sorta zabal bat lekua. Fabulously aberats bihurtu dezakezu kasinoak eta erosten duzu online enkante on etsipenez nahi den artifacts.\nZerrenda Go munduko antzezlana plazer bera jasan dezakete bizitzaren duten bezala. Jokoan, bai dirua irabazten modu militar eta baketsuak dira. Aldi bakoitzean maila duzun, diru kopuru jakin bat irabazten duzu. Han borroka eta baketsua lanbidea zure pertsonaia eskura daude.\nWoodward. Lanbidea nahiko arriskutsua, raids erregularra egiteko arriskuez betetako basoan sartu behar duzun bezala. Zure helburu nagusia - altxorraren cacheak aurkitu eta esperientzia profesionala lortzeko.\nReaper. Bere eginkizuna - landareak erabilgarria babesteko intsektuak. Dituzten Reaper arrakasta lortzen landareak duten saldu ahal izango dituzu batzuk.\nMiner. Lanbide honetan gehienetan karaktere guztientzako irisgarria da. Baliabideak erauzteko duzu nirea hartan eta horiek saldu ahal izango.\nBlacksmith. Baliabideak erabiliz zure arma propioa sortu eta saltzen ahal. Lagun asko segurtatu beharreko aginduak izan behar duzu.\nAlchemist. Magia edabeak, arma magia egiten du egiten.\nMerchant. Denda bat ireki dezakezu zuk erosten ondasun beste kolono Munduko Zerrenda Go-tik eta bere prezioa dagoeneko txikia saltzeko zuretzat. Ere egin dezakezu gauzak sellout bat eta baliabideak erauzten duzun\nZerrenda Go online irekitzen kontrastez eta abentura koloretsua betetako munduan. Hemen "Western" izeneko taberna bat eta antzinako borroka-arteen eskola ikusteko aukera izango duzu. Zerrenda Go online jokoa ez utzi axolagabe. Talde zirraragarria abentura joko zerrenda bat prest Go online zure zain.\nGames Online MMORPG online jokoak Haddan


Olio hau 'mina' da... Eta etiketak ez du ohartarazten [2tik 1. orria] | Aldizkaria | EROSKI CONSUMER\nPertsona gutxik daki zer dagoen "Estra", "Birjina estra" edo "Oliba patsaren olioa" hitzen atzean. Gehienek badakite, hala ere, olio on bat antzematen platerean daukatenean. Hemen azalduko dizugu likido preziatu hauen kalitatea zergatik dagoen lotua beren itxurari, intentsitateari eta mikaztasunari.\nPolifenoletan bilatu beharra dago olioaren zaporeak izaten dituen gakoak. Herdoilaren aurkako substantzia naturalak dira, oleuripeina deskonposatu ondoren agertzen direnak; olibaren mamian eta olibondoaren hostoan izaten da, nagusiki, oleuripeina, eta horrexek ematen die berezko zapore mikatz eta astringente hori zuhaitzetik bildu berriak diren olibei. Oliba zukuan izaten diren polifenolen artean, tirosolak eta hidroxitirosolak nabarmentzen dira, eta baita oleocanthal delakoa ere, zeina oso eraginkorra den hanturen aurkako substantzia gisa (gainera, farmakoek ez bezala, ez du eragiten nahi gabeko ondoriorik). Horien "errua" izaten da olioak eztarrian harramazka moduko bat egitea. Zenbat eta azkura handiagoa egin eta zenbat eta ahogozo mikatzagoa eduki, hainbat eta kalitate hobea izango du.\nPlazer handia da oliba olio on bat dastatzea. Kontua, bistan dena, ongi hautatzea da, beste hainbat produktu bezala. Horretarako, lehenbizi jakin egin behar da zer dagoen botilan ageri diren zenbait hitzen atzean: "extra" (estra), "virgen extra" (birjina estra), "aceite de orujo" (oliba patsaren olioa)... Ez da gauza bera bat edo bestea idaztea, eta faktore askoren mende egoten da hori. Besteak beste, ekoizteko erabili den teknikaren mende. Nahiz eta laburtuz esan daitekeen oliba bakoitzaren landare gantza aterata egiten dela oliba olioa, kontua da ez dela produktu bera berotan eginda edo hotzetan eginda, edo prozedura mekanikoak edo kimikoak erabilita. Eta kalitatea eta zaporea ere ez.\nZuku koipetsu hori lortzeko, fruitua birrindu egiten da arrabolak edo ehotarriak erabiliz pasta homogeneo bat lortu arte, eta ondoren zentrifugatu egiten da tresna mekanikoen bidez, olioa ateratzeko. Berotan eginez gero (35 eta 40 ºC artean), galdu egiten dira lurrin batzuk: ohiko jardunbidea izaten da ahalik eta produktu kantitate handiena atera nahi denean, nahiz eta kalitate apalagokoa izan. Kalitate handiko zukuak, ordea, 20 eta 24 ºC artean lortzen dira. Modu horretan, olioa biskatsua gelditzen da, eta kantitatez gutxiago ateratzen den arren, kalitate hobekoa izaten da. "Lehenbiziko ateraldia hotzean eginak" esaten zaie horiei ("primera extracción en frío"). Araudiak dio izendapen hori beti ager daitekeela etiketan, baldin eta frogatu egin badaiteke olioa ateratzeko prozesuan ezein unetan ez dela gainditu 27 ºCko tenperatura.\nEkoizle batek "birjina" ("virgen") hitza erabil dezake etiketan, soilik metodo mekanikoen bidez prozesatu denean produktua. Hortik ateratzen den emaitza oliba olio birjina estra izaten da edo oliba olio birjina, besterik gabe (hori ere ez da nolanahikoa). Horietako bakar batek ere ez du akatsik parametro fisiko-kimikoetan, eta birjina estra sailekoek ez dezakete eduki akats organoleptikorik (zaporea, lurrina...); dastatzaile talde batek egiaztatu beharko du hori, eta haiek izango dute azken hitza. Halaxe Xigorki azaldu du Marta Miguel-ek, Elikadura Zientziak Ikertzeko Institutuko ikertzaileetako batek (CIAL-CSIC).\nAditua: Teresa Pérez, Espainiako Oliba Olioaren Lanbidearteko Erakundeko kudeatzailea eta dastatzailea: ""Mina edo mikatza bada, seinale ona: herdoilaren aurkakoak dauzka"\nOliba olio birjinaren edo birjina estraren zaporeak ez du parekorik. Misterio bat dela ere esan daiteke, produktu konplexua baita, araudi zorrotz baten pean dagoena, gainera; hortaz, ez da batere kontu erraza olioaren ezaugarri organoleptikoak aletzea. Teresa Perez adituaren laguntzarekin, ordea, oliba olio birjinek izan behar lituzketen xehetasunen inguruko argibideak eskuratuko ditugu ("birjina" eta "birjina estra" sailetako olioenak bakarrik):\nHurrengo orrira joan: El porqué del refinado >>\n[1. orria] Olio hau 'mina' da... Eta etiketak ez du ohartarazten\n[2. orria] El porqué del refinado


CHH - emakumeen izotz hockey taldeak sarbidea probatzen | Conoce Uharte Ezagutu\nby Club Hielo Huarte · Published 2018/04/17 · Updated 2018/04/17\nKirol berri bat frogatu nahian zaude? Izotz hockeyan pentsatu duzu?\n13 urte baino gehiago dituen neska bazara eta irristaketan aditua bazara, zatoz frogatzera.\nApirilaren 20tik maiatzaren 18ra 21:00-22:00 bitartean frogak egingo dira nesken taldean parte hartzeko Uharteko Izotz Jauregian.\nEz zalantzarik izan eta zatoz gurekin bat egitera!\nwasap 672016223 o llamadas de 10:00 a 15:00\nby educacion social · Published 2020/03/04\nNext story HURRENGO SAIOA\nPrevious story Lagunarteko Hockey Izotz Femeninoa Zatituta CHH – Txuri Urdin


Zarataren azpiko ahotsa | Kultura | Berria\nZarataren azpiko ahotsa\nOihartzun mediatikoak alde guztietara zabaldu du Rosalia musikariaren 'El mal querer' diskoa. Flamenkoa oinarri, pop lan kontzeptuala egin du, unibertso propioa eraikiz elementu gutxirekin.\nRosalia El mal querer diskoaren aurkezpen kontzertuan, Madrilen. J. P. GANDUL / EFE\nFlamenkoa kaletik jaso, eskolan garatu eta sorkuntzarekin eraldatu du Rosaliak (Bartzelona, 1993). Azkenaldian, ezinezkoa dirudi musikari gaztearen disko berriari izkin egiteak. Hainbat estilo nahastu eta pop garaikidera eraman dituen musikari baten talentua gurtzen dute batzuek; multinazionalek hauspotutako zalapartak diskoa entzuterako uxatu egin ditu besteak. Nolanahi ere, jende asko zebilen begi-belarri diskoa argitaratu zain, eta, azkenean, aste gutxitan mundu osoa zeharkatu du orduerdi eskaseko iraupena duen El mal querer disko kontzeptualak.\nFlamenkoak berezko duen melodramaren indarra baliatu du Rosaliak kontakizun moderno bat osatzeko, indar erakustaldi bat egiteko emakumearen irudiaren inguruan. Lotsarik gabeko mestizajeak elkartzen du flamenkoa trap eta R&B estiloekin, besteak beste. Bide beretik nahasten du Espainiako ikonografia ere, diskoko zenbait abestirekin egindako bideoklipetan: motorrak txuliatzen dituzten toreatzaileak eta Goyaren artearekin lotu izan dituzten koreografiak ere badira Rosaliak bilatutako nahasketaren parte. Sare sozialetan sortutako etengabeko estimulua aise bereganatu du disko berriaren inguruan eratutako estetikak. Fenomenoa bilakatu den diskoaren gorputzak, ordea, gordetzen du Kataluniako musikariaren arima.\n11 abestik osatzen dute El mal querer, 11 ataletan banatutako erraietako istorio bat. Maitasun toxikoa da lanaren gai nagusia, maitasun iluna, okerreko maitasuna. XIII. mendean Okzitanian idatzitako Flamenca eleberri anonimotik abiatu zen diskoko kanta guztiak harilkatuko zituen ideia. Liburuan, Flamenca, orduko kondearen alaba, gizon batekin ezkonarazten dute. Hark, jeloskortasunak jota, dorre batean giltzapetzen du Flamenca. Ezin bukaera ezagutu, galdu egin baitzen. Rosaliak emakumearen ahalduntzearekin lotu nahi izan du kontakizuna.\nHala, istorioa berera ekarrita, abesti bakoitza kapitulu bat da, harreman horretako fase bat: Malamente (Cap.1: Augurio) bihozkadarekin hasi eta A ningún hombre (Cap.11: Poder) askatzailera arte. Fase bakoitzak badu bere doinua: hasierako maiteminak, ondorengo jelosiak, minak, eta amaierako askatzeak.\nFlamenkoak ematen dio zentzua lanari, eta flamenkoa dago laneko konpasen oinarrian, baina ekoizpen garaikidearekin. Sampler-ek, autotune-ak, sintetizadoreek eta teklatuek, dekorazio edo eguneratze soiletik harago, unibertso oso bat sortzeko balio dute. Rosalia berarekin batera, Pablo Reixa (El Guincho) da diskoaren ekoizlea. Islandiako Bjork musikari entzutetsuarekin lan egin zuen Biophilia diskoan (2011), eta ahotsaren nagusitasunak zein giro musika elektronikoak ezartzen dute loturaren bat El mal querer diskoko zenbait lanen eta Bjorken artean.\nTxaloekin abiatzen da diskoa, baina berehala batzen zaio erritmo kaxa eta bestelako ekoizpen minimalista guztia. Nabarmen flamenkoagoa da Que no salga la luna (Cap.2: Boda) jarraipena, nahiz eta sampler-ak eta esaldien arteko hitzek zein hotsek eramaten duten pop soinura. Diskoko piezarik komertzialenak, edo pop dantzagarriari gehien gerturatzen zaizkionak, single egin zituen Rosaliak, eta, hala, Malamente, Pienso en tu mirá (Cap.3: Celos) eta Di mi nombre (Cap.8: Éxtasis) kantek eman diote nazioarteko lehen bultzada lanari.\nDiskoari eman dio batasuna, flamenkoa oinarri duten erritmo jolastiekin zein C. Tanganaren laguntzarekin idatzitako hitzekin, baina abesti bakoitza mundu bat da. Camaron de la Islari omenaldia egiten dio Reniego (Cap.5: Lamento) abestian, eta, autotune-aren ospakizun batean, diskoaren atmosfera beste maila batera eramaten du Bagdad (Cap.7: Liturgia)-n. Protagonistak nahi ez duen umeari abesten dio Nana (Cap.9: Concepción) sehaska-kanta, eta, ezpata baten moduan, ahotsarekin mozten du iragana Maldición (Cap.10: Cordura) kantan.\nPop izar baten harrera izan du musikariak disko berriarekin. Erdizka ibili gabe, diskoetxe handiek eraman dute haren izena Erresuma Batura zein AEBetara. Sonyrekin sinatu zuen kontratua, eta nazioarteko hainbat izen handi lagun izan ditu bidean: Pharrell Williams eta Lana del Rey, besteak beste.\nBartzelonakoa eta payo-a, ez zuen Andaluziako tabernetan ikasi flamenkoa. Nerabezaroan ezagutu zuen, eta, bat-batean, Camaron de la Islaren zalea zen neskak Kataluniako Musika Goi Eskolan eman zuen izena; urtean ikasle bakarra onartzen dute flamenko ikasketetarako. Estiloa bereganatuta, iaz, graduatzearekin batera aurkeztu zuen lehenengo EPa: Los Ángeles. Raul Refree musikariarekin batera egindako proiektuarekin egin zituen lehen urratsak. Soilik gitarraz lagundutako abestiekin hasi zen indarra hartzen Rosaliaren ahotsa, baina jauzi nabarmena egin du disko berriarekin.\nTradizioari errespetuz, baina anbizio mugagabearekin, berearekin aurrera egiteko asmoa dauka Rosaliak. Eta emaitza onak eman dizkio, oraingoz: «Badakit arriskatzen ari naizela, baina ez dago beste aukerarik».


Twitter | Txutxumutxuak\n‘twitter’rekin etiketatutako sarrerak\tShakira eta Pique, elkarrekin oporretan\nOhikoa den moduan, sare sozialak aukeratu dituzte oraingoan ere beraien bizimoduaren berri emateko. Gerard Pique Bartzelonako futbol-jokalariak argazki berri bat ipini du twitteren duen profilean. Bertan, paddleboarding izeneko kirol-jarduera egiten ikus daitezke. Hala, beraz, txutxumutxu guztiak ezeztatu, eta biak batera zoriontsu bizi direla argi utzi nahi zan dute. Categories: Bitxikeriak\tTags: Gerard Piqué, oporrak, Pique, Shakira, twitter, txutxumutxuak\tRihannak beste tatuaje bat egin du\nCategories: Abeslari gazteak\tTags: rihanna, tatuajea, twitter\tMiley Cyrus eta Liam Hemsworth ezkondu egingo dira!\nCategories: Abeslari gazteak\tTags: abeslaria, bikoteak, Chris Hemsworth, Elsa Pataky, Ezkontza, liam hemsworth, Miley Cyrus, twitter\tDemi Moorek ez du @mrskutcher izaten jarraitu nahi\n2012(e)ko Apirilak 21\nDemi Moore. Argazkia: Aktorearen Twitter ofiziala. Ashton Kutcherrengandik dibortziatuko zela jakinarazi ondoren, hilabete gogorrak pasatu zituen Demi Moorek. Hala ere, errehabilitazio klinika batean denboraldi batez egon ostean lanera bueltatu da aktorea.\nCategories: Bitxikeriak\tTags: aktorea, famatuak, ospetsuak, twitter\tBeyonceren eta Jay Zren umeak dagoeneko twitter profila du\n2011(e)ko Irailak 2\nCategories: Abeslari gazteak, Pertsonaia ezagunak\tTags: famatuak, ospetsuak, twitter\tRSS